text:
Ephraim Amu
Ephraim Kɔku Amu nye Ghana hakpalawo ta tɔ ɖeka kpakple nufiala. Efe ha nyanyetɔ ɖeka ye nye "Yen Ara Asase Ni" si fe gɔmeɖeɖe le Eʋegbe me enye "Mia denyigba lɔ̃lɔ̃ la".
Ɖevime kple sukudede[trɔ asi le eŋu | trɔ asi le etsofe ŋu]
Wodzi Ephraim le Peki-Avetile le Anyɔnyɔ 13 le fe 1899 me. Esi wònye Kuɖagbe wodzii ta woyɔe be Kɔku. Efe dzilawo fe ŋkɔwo nye Stephen Amuyaa kple Sarah Akoram. Ƞkɔ nyanyɛ si woyɔna na fofoa enye Papa Stefano. Papa Stefano nye aɖaŋuwɔla eye wonye nukpala. Wode mawutsi ta na Ephraim Amu le Ɔktoba 22 lia le fe 1899 dzi. Osɔfo Rudolf Mallet enye amesi de mawutsi ta nɛe.
Kɔku Ephraim dze gɔmedzesuku gɔme le Dame le fe 1906 me. Eyi Peki Blengo titina suku esime woxɔ fe wuieve. Ekpɔ dzidzɔ le hadzidzi kple agblede nusɔsrɔ ŋuti vevie eyata ebia tso wofe nufiala Karl Ntem si be woafia saŋku fofo ye. Đoɖo si nɔ eya kple nufiala Ntem dome enye be Ephraim Kɔku ade agble na Afetɔ Ntem le Memleɖagbewo ekema nufiala ha͂ afia saŋkufofoe. Kɔku wu efe titina suku nu le fe 1915 me eye woxɔ ɖaseɖigbalɛ. Wu esia la, ekpɔ dzidzedze le Abetifi Nufialawohefe dodokpɔ si wowɔ la me eyata le Ƒe 1916 fe gɔmedzedze le Dzove me la eya kple ehati eve bubu dze mɔ yi Abetifi.
Wofe mɔzɔzɔ tso Peki yi Abetifi nye agbadrofe alafa ɖeka kple blaatɔ fe azɔli. Le mɔzɔzɔ sia me la, ehia͂ be woatɔ adzudzɔ le mɔta. Wotɔ ɖe duwo me abe Koforidua, Nkawkaw, Asubone kple Obomeŋ. Esi Kɔku ɖo suku la ekpɔ be sukuhati aɖewo doa gasɔ eyata eya ha͂ ɖoe kplikpa be yeakpa atisɔ na yeɖokui. Le nyatefe me la, ekpa sɔ sia ha͂ vava eye woɖi ɖase be sukutatɔ Stern fe vi gɔ ha͂ kpɔ gome le atisɔ sia dodo me. Amu gayi dzi kpa abo na sukua ɖe abo si wodɔna tso ablotsi la tefe.
Ephraim Kɔku Amu wu efe hehe nu le fe 1919 me. Abe nufiala yeye la, ele na Amu be woagblɔ Mawunya eye woana kaklanya efe nufialawo kple hamea le ehatiwo fe ŋkɔ me. Amu tia efe mawunya tso Mateo fe agbale me. Mateo Ta 25 kpukpui 40. Efe nyati na Kwasiɖa Mawunya sia enye, “Afetɔ la aɖo miafe nugbegblewo tefe na mi le esi migblee ɖe ɖevi siawo ta”. Egblɔ efe mawunya la le Eʋegbe kple Akuapem me. Le wofe suku nu wuwu me la ʋuwo va de ha vie eyata enɔ bɔbɔe na Amu be woaɖo ʋu tso Abetifi va Osino eye tso afima etsɔ keteke va ɖi ɖe Koforidua hafi tsɔ ʋu ɖo Frankadua. Ke esi woɖo Frankadua la ehia be woazɔ afɔ yi afe.
Efe dɔwɔwɔ kple hawo[trɔ asi le eŋu | trɔ asi le etsofe ŋu]
Tso Yanuar gbatɔ 1920 la , Amu dze dɔ gɔme abe nufiala le Peki Blengo E.P. Titina suku me. Esi hadzidzi doa dzidzɔ nɛ ta la eɖoe kplikpa be yea fia ha sukuviawo ale be woate ŋu aŋlɔ eye woadzi ha ɖe ɖoɖo alo noti nu. Le esia wɔwɔ me la, eyi Koforidua ɖafle kasaŋku adodoe si woyɔna be Henry Riley saŋku. Ede saŋku sia ʋu vaɖo Frankadua gake ele nɛ be woatsɔ saŋku sia ɖe ta tso Frankadua va ɖo Peki. Ke esia mesese na Kɔku Amu kura o. Eya kple mɔzɔla ɖeka si woyɔna be Afetɔ Lo la wɔ mɔzɔzɔ sia zã blibo la katã eye Amu ɖo Peki le fɔŋli kple saŋku la le efe ta. Esi nusɔsrɔ meti kɔ na Tata Amu o ta, edi be yeaga srɔ saŋku fofo ale be woama ɖo memie na ye eyata eyi Osɔfo Allotei Pappoe amesi nye nutome Osɔfo na Metɔdist hamea la gbɔ be woafia saŋku fofo ye. Le fe 1926 me la wo do Amu ɖe ŋgɔ eyata wohiã be woaɖee yi Akrɔpɔŋ nufialawo tefe abe nufiala ene. Le afisia la ame geɖewo kpɔ Tata Amu fe nuwɔna abe movinu. Abe nufiala si kpɔa agbledenyawo dzii la, ebia tso sukuviwo si be woatsɔ afɔdzi ado nukuwo abe nunyronu gake esia medze nusrɔlawo ŋu o, elabe wobui be mele na agbalɛnyala be woade asi mi ŋuti o. Ke amu ŋutɔ fia kpɔɖeŋu wo. Eya ŋutɔ lɔa mi la yina ɖe agble la me hedoa nukuawo. Togbɔ be sukuviawo lia liʋiliʋi ha͂ la wokplɔnɛ ɖo le dɔa wɔwɔ me.
Amu xɔ ɖe ameyibɔ nuwɔwɔ dzi ale gbegbe be efe tsinonu kekeake ha nye tre. Esrɔ Akuapemgbe akuaku tso efe hadzihamenɔlawo gbɔ. Tso 1927 la, Tata Amu ɖoe kplikpa be ameyibɔwudodowo koe anye yefe nudodo. Eɖoe be yemaga do yevuwu titri siwo na wodzea fifia la le ameyibɔ nyigba dzi o.
Tata Amu to efe aɖaŋuwɔwɔ me kpa abɛ tso pamplo me. Eyɔ esiawo be Odurogya, odurogyaba kple atɛtɛnbɛn. Amu kpa ha geɖe siwo dometɔ aɖewo nye
- Fare thee well
- Mawɔ dɔ na Yesu
- Nkwagye Dwom
- Dwomto
- Yetu Osa
- Israel Hene
- Onipa Đa wo ho so
- Yanom Abibirimma
- Mia Denyigba Lɔ̃lɔ̃ la (Eʋegbe)
- Yen Ara Asase Ni (Blugbe)
- Adawura abo me
- Samansuo
- Ale-gbegbe
- Tiri ne nsa ne kuma
- "Adawura abo me"
- "Samansuo"
- "Alegbegbe Mawu Lɔ̃ Xexeame"
- "Asem yi di ka"
- "Akwaaba Ndwom"
- "Mo Mma Yen Nkɔso Mforo"
- "Enye Yen Nyame"
- "Biako Ye"
- "Bonwire Kente"
- "Esrom Miele"
- "Ko Na Kotutu"
- "Adikanfo Mo"
- "Mawue Na Me Mawue Ta Me"
- "Dzɔdzɔenyɛnyɛ"
- "Amanson Twerampon"
Le fe 1931 le esi Tata Amu gblɔ mawunya le efe ameyibɔvɔ me megbe la, woyɔe ɖe hamea fe akametiwo ŋgɔ eye Osɔfoga Peter Hall ka mo nɛ gblɔ be yewomexɔe se be ata avɔ agblɔ mawunya le gbedoxɔ me o eye yewoxɔe se ha͂ be magawɔe akpɔ gbeɖe o. Tso gbemagbe dzi la, Kɔku Amu ɖe adzɔgbe na eɖokui be anyo be yeanye nufiala kple saŋkufola le hamea me wu be yeazu Mawunyagblɔla si ado yevuwu manyatanuawo le Afrika dzoxɔxɔ sia me. Evɔ la, Amu fe didi veviewo dometɔ ɖeka enye be yeazu Osɔfo hafi.
Tata Amu ɖe srɔ̃ le Masa1942 me. Eɖe Afenɔvi Beatrice Yao tso Peki Blengo. Tata Amu kpa atiɖaka adodoe aɖe na srɔ̃a ɖe yevugaɖaka tefe. Tata Amu xɔ fe blaene-vɔ-etɔ hafi ɖe srɔ. Le Tedoxe 27 lia 1965 le Memleɖa aɖe gbe la Legon Yunivɛsiti na akɔtadzesi kple ɖaseɖigbalɛ kɔkɔtɔ Đɔkita le hakpakpaɖaŋu me Tata Amu.


c: text/html

text: 7 Esi Salomo nya do gbe ɖa vɔ ko la,+ dzo tso dzifo+ va fiã numevɔsa la kple vɔsaawo, eye Yehowa fe ŋutikɔkɔe yɔ xɔ la taŋ.+2 Nunɔlawo mete ŋu ge ɖe Yehowa fe xɔ la me o, elabena Yehowa fe ŋutikɔkɔe yɔ Yehowa fe xɔ la taŋ.+3 Esi Israel-viwo katã kpɔ dzo si tso dzifo, kple Yehowa fe ŋutikɔkɔe si nɔ xɔ la tame la, wobɔbɔ tsyɔ mo anyi ɖe kpe siwo woɖo ɖe anyigba la dzi, eye wode ta agu heda akpe na Yehowa, “elabena eya amea nyo; efe lɔlɔ̃ si nu metsina o la li tegbee.”4 Eye fia la kple dukɔ blibo la sa vɔ le Yehowa ŋkume.+5 Fia Salomo tsɔ nyi akpe blaeve vɔ eve kple alẽ akpe alafa ɖeka blaeve sa vɔe. Ale fia la kple dukɔ blibo la kɔ Mawu vavã la fe xɔ la ŋu.+6 Nunɔlawo tɔ ɖe wofe dɔwo wɔfe, eye Lewi viwo hã tɔ ɖi helé hafonu siwo wotsɔ foa ha na Yehowa la ɖe asi.+ (Fia David ye wɔ hafonu siawo be woatsɔ ada akpe na Yehowa—“elabena efe lɔlɔ̃ si nu metsina o la li tegbee”—ɣesiaɣi si David di be yeato wo* dzi akafu Mawu.) Eye nunɔlawo le kpẽawo+ kum sesĩe le wo ŋgɔ, esime Israel-viwo katã le tsitrenu.7 Eye Salomo kɔ xɔxɔnu si le Yehowa fe xɔ la ŋgɔ la fe titina ŋu, elabena afi mae wòtsɔ numevɔsalãwo+ kple ŋutifafavɔsalãwo fe amiawo sa vɔe le; elabena akɔblivɔsamlekpui+ si Salomo ɖi la mete ŋu xɔ numevɔsalãwo kple nuɖuvɔsalãwo+ kpakple amiawo+ o.8 Ɣemaɣi la, Salomo kple Israel blibo la ɖu ŋkekenyui* la ŋkeke adre,+ wonye ha gã aɖe, tso Lebo-Hamat* va se ɖe Egipte-tɔʋu* la nu.+9 Ke le ŋkeke enyilia gbe la, wowɔ takpekpe tɔxɛ,+ elabena wokɔ vɔsamlekpui la ŋu ŋkeke adre, eye woɖu ŋkekenyui la ŋkeke adre.10 Eye le ɣleti adrelia fe ŋkeke blaeve vɔ etɔ̃lia dzi la, edo mɔ dukɔ la woyi wofe afewo me kple dzidzɔ+ kpakple aseyetsotso le nu nyui siwo Yehowa wɔ na David kple Salomo kpakple efe dukɔ Israel la ta.+11 Ale Salomo wu Yehowa fe xɔ kple fia fe xɔ* la tutu nu;+ eye nu sia nu si Salomo ɖo ɖe dzi me be yeawɔ le Yehowa fe xɔ la kple eya ŋutɔ fe xɔ ŋu la, ewɔe de goe.+12 Eye Yehowa ɖe eɖokui fia Salomo+ le zã me gblɔ nɛ be: “Mese wò gbedodoɖa la, eye metia tefe sia na ɖokuinye be wòanye afe si me woasa vɔ nam le.+13 Ne mexe dzifowo nu, ale be tsi megale dzadzam o, ne mede se na ʋetsuviwo be woaɖu anyigba la dzi nuwo, eye medɔ dɔvɔ̃ ɖe nye dukɔ la dome,14 eye nye dukɔ si ŋu woyɔ nye ŋkɔ ɖo+ la bɔbɔ wo ɖokuiwo,+ eye wodo gbe ɖa hedi nye ŋkume, eye wotrɔ tso wofe mɔ vɔ̃wo dzi la,+ ekema masee le dzifowo, matsɔ wofe nu vɔ̃ la ake, eye mayɔ dɔ wofe anyigba la.+15 Azɔ nye ŋkuwo anɔ ʋuʋu, eye nye towo anɔ gbe si woado ɖa le tefe sia ŋu.+16 Azɔ metia xɔ sia, eye mekɔ eŋu, ne nye ŋkɔ nanɔ afi ma tegbee,+ eye nye ŋkuwo kple nye dzi anɔ afi ma ɣeawokatãɣi.+17 “Ne èzɔ le ŋkunyeme abe ale si fofowò David zɔe ene, eye nèwɔ nu siwo katã fe se mede na wò la dzi, eye nèlé nye sewo kple nye ʋɔnudrɔ̃ɖoɖowo me ɖe asi la,+18 ekema mali ke wò fiazikpui+ la, abe ale si mebla nu kple fofowò David+ gblɔ be, ‘Wò fomea me tɔ siwo aɖu Israel dzi la nu matso o’+ la ene.19 Gake ne mietrɔ, eye miegblẽ nye ɖoɖo kple nye sedede siwo metsɔ ɖo mia ŋkume la ɖi, eye mieyi ɖasubɔ mawu bubuwo hede ta agu na wo la,+20 ekema nye hã maho Israel ɖa le nye anyigba si metsɔ na mi la dzi;+ eye maɖe xɔ sia si ŋu mekɔ na nye ŋkɔ la ɖa le nye ŋkuta, eye mana wòazu vlodonu* kple alɔmeɖenu le dukɔwo katã dome.+21 Eye xɔ sia azu glikpo. Ame sia ame si ato eŋu ava yi la fe nu aku+ wòagblɔ be, ‘Nu ka tae Yehowa wɔ anyigba sia kple xɔ sia alea?’+22 Eye woagblɔ be: ‘Esi wogblẽ Yehowa wo tɔgbuiwo fe Mawu,+ ame si kplɔ wo tso Egipte-nyigba+ dzi la ɖi, eye woku ɖe mawu bubuwo ŋu, eye wode ta agu na wo hesubɔ wo la tae+ wòhe vɔ̃ siawo katã va wo dzi ɖo.’”+

robotstxt: allowed

filter: keep


text:
Biabia
Ðe Yesu nye Mawua? Ðe Yesu gblɔ kpɔ be Mawue yenyea?
Ŋuɖoɖo
Ame aɖe siwo gbe be Yesu menye Mawu o la gblɔna be Yesu megblɔ kpɔ be Mawue yenye o. Esɔ be Biblia meŋlɔ Yesu fe nya siwo tututu gblɔ be, “Nyee nye Mawu” la ɖi gbeɖe o. Gake esia mefia be Yesu megblɔ kpɔ be Mawue yenye o.
Ðe Yesu nye Mawua? — Yesu gblɔ be Mawu yenye.
Le kpɔɖeŋu me, bu nya siwo Yesu gblɔ le Yohanes 10:30, “Nye kple Fofo la míenye” la ŋu kpɔ. Ðeko wòle be míalé ŋku ɖe ale si Yudatɔwo wɔ nui ɖe Efe nyagbɔgblɔ ŋu la ŋu be míanya be Mawue yenye. Wodze agbagba be yewoafu kpee le susu sia tututu ta: “Wò, ame dzro aɖe, gblɔ be yenye Mawu” (Yohanes 10:33, míete gbe ɖe edzi). Yudatɔwo se nu si tututu gblɔm Yesu nɔ la gɔme—si nye mawu. Esi Yesu ɖe gbefãe be, “Nye kple Fofo la míenye ɖeka” la, enɔ gbɔgblɔm be ye kple Fofo la fe nɔnɔme kple nu vevi ɖeka koe li. Yohanes 8:58 hã nye kpɔɖeŋu bubu. Yesu ɖe gbefãe be, “Nyatefee mele egblɔm na mi ... hafi woadzi Abraham la, nyee!” Esia nye nufofo tso Mose II, 3:14 ŋu esime Mawu ɖe eɖokui fia be yenye “NYE.” Yudatɔ siwo se nya sia la ɖo eŋu to kpewo fɔfɔ be yewoawui le busunyagbɔgblɔ ta, abe alesi Mose fe Sea de se ene (Mose III. 4:16).
Ðe Yesu nye Mawua? — Eyomedzelawo ɖe gbefãe be enye Mawu.
Yohanes gagblɔ Yesu fe mawunyenye fe nukpɔsusua ake be: “Nya la [Yesu] nye Mawu” eye “Nya la zu ŋutilã” (Yohanes 1:1, 14). Kpukpui siawo ɖee fia kɔte be Yesu nye Mawu le ŋutilã me. Dɔwɔwɔwo 20:28 gblɔ na mí be, “Minye alẽkplɔlawo na Mawu fe hame, si wòtsɔ eya ŋutɔ fe ʋu fle la.” Ame kae tsɔ eya ŋutɔ fe ʋu fle hame la? Yesu Kristo. Eye kpukpui sia ke ɖe gbefãe be Mawu tsɔ eya ŋutɔ fe ʋu fle efe hame la. Eya ta, Yesue nye Mawu.
Toma si nye nusrɔ̃la la ɖe gbefã le Yesu ŋu be, “Nye Afetɔ kple nye Mawu” (Yohanes 20:28). Yesu meɖɔe ɖo o. Tito 2:13 de dzi fo na mí be míalala mía Mawu kple Ðela, Yesu Kristo, fe vava (kpɔ 2 Petro 1:1 hã). Le Hebritɔwo 1:8 la, Fofo la ɖe gbefã le Yesu ŋu be, “Ke le Vi la ŋu la, egblɔ be, ‘Oo Mawu, wò fiazikpui anɔ anyi tegbee yi mavɔ me, eye dzɔdzɔenyenye anye wò fiaɖufe fe fiatikplɔ.’” Yesu ŋue Fofo la fo nu tsoe abe Mawu ene, si fia be Yesu nye Mawu vavã.
Le Nyaɖeɖefia me la, mawudɔla aɖe fia mɔ apostolo Yohanes be wòasubɔ Mawu ɖeɖeko (Nyaɖeɖefia 19:10). Zi geɖe le Ŋɔŋlɔa me la, Yesu xɔa tadedeagu (Mateo 2:11; 14:33; 28:9, 17; Luka 24:52; Yohanes 9:38). Mekaa mo na amewo gbeɖe le esi wosubɔe ta o. Ne menye Mawue Yesu nye o la, anye ne egblɔ na amewo be woagasubɔ ye o, abe alesi mawudɔla si le Nyaɖeɖefia me wɔe ene. Le esiawo godo la, Ŋɔŋlɔawo fe akpa bubu geɖewo li siwo ʋlia nya be Yesu nye Mawu.
Ðe Yesu nye Mawua? — Nu si ta wòle be Yesu nanye Mawu.
Susu vevitɔ kekeake si ta wòle be Yesu nanye Mawu enye be, ne menye Mawue wònye o la, anye ne efe ku masɔ gbɔ be wòaxe xexeame fe nuvɔ̃wo fe tohehe o (Yohanes I. 2:2). Nuwɔwɔ aɖe, si Yesu anye ne menye Mawue wònye o la, mate ŋu axe tohehe si seɖofe meli na o si wobia tso ame si ɖe nuvɔ̃ si wowɔ ɖe Mawu si seɖofe meli na o ŋu la ta o. Mawu koe ate ŋu axe tohehe si seɖofe meli na o alea. Mawu koe ate ŋu axɔ xexeame fe nu vɔ̃wo (Korintotɔwo II. 5:21), aku, eye woafɔe ɖe tsitre, si aɖo kpe efe aʋadziɖuɖu ɖe nu vɔ̃ kple ku dzi dzi.
Ðe Yesu nye Mawua? Ɛ. Yesu ɖe gbefãe be yenye Mawu. Eyomedzelawo xɔe se be Mawue. Ne Yesu nye Mawu ko hafi ɖeɖekpɔkpɔ fe ɖoɖoa wɔa dɔ. Yesu nye Mawu si trɔ zu ŋutilã, Alfa kple Omega mavɔmavɔtɔ (Nyaɖeɖefia 1:8; 22:13), kple Mawu mía Ðela (Petro II. 1:1).
English
Ðe Yesu nye Mawua? Ðe Yesu gblɔ kpɔ be Mawue yenyea?


text:
NU SI BIBLIA GBLƆ
Fukpekpe
Ame aɖewo susunɛ be Mawu gbɔe amegbetɔwo fe fukpekpewo tso alo be ne menye eya gbɔe wotso o hã la, metsɔa ɖeke le amewo fe fukpekpewo me o. Gake nu siae Biblia fia? Ŋuɖoɖoa awɔ nuku na wò.
Mawue nana míekpea fua?
“Nyatefee, Mawu mewɔa nu vɔ̃ɖi o.”—Hiob 34:12.
NYA SIWO AMEWO GBLƆNA
Ame aɖewo gblɔna be nu sia nu si dzɔna la nye Mawu fe lɔlɔ̃nu. Woxɔe se ko be Mawue nana míekpea fu. Le kpɔɖeŋu me, ne dzɔdzɔmefɔkuwo dzɔ la, wosusunɛ be Mawue le nu siawo zãm be yeatsɔ ahe to na nu vɔ̃ wɔlawo.
NYA SI BIBLIA GBLƆ
Biblia fia nu eme kɔ be menye Mawue nana míekpea fu o. Le kpɔɖeŋu me, Biblia gblɔ be ne ame aɖe le tetekpɔ me tom la, anye vodada be wòagblɔ be, ‘Mawue le ye tem kpɔ.’ Nu ka tae? Elabena “womate ŋu atsɔ nu vɔ̃ɖiwo ate Mawu kpɔ o, eye eya ŋutɔ hã metea ame aɖeke kpɔ o.” (Yakobo 1:13) Ne míagblɔe bubui la, menye Mawu gbɔe tetekpɔwo alo míafe fukpekpewo tsona kura o. Ne eya gbɔe wòtsona la, ke evɔ̃ɖi ŋutɔ, gake “Mawu mewɔa nu vɔ̃ɖi o.”—Hiob 34:12.
Ne menye Mawu gbɔe míafe fukpekpewo tsona o ɖe, ke afi kae wotsona? Nublanuitɔe la, amegbetɔ nu vɔ̃ mewoe nana wo haviwo kpea fu. (Nyagblɔla 8:9) Gakpe ɖe eŋu la, “nuɖiɖeame” ate ŋu ana vɔ̃ nadzɔ ɖe ame dzi le vo me. (Nyagblɔla 9:11) Biblia fiaa nu be Satana Abosam, si nye “xexe sia dzi ɖula” koŋ gbɔe míafe fukpekpewo tsona elabena “xexe blibo la katã le vɔ̃ɖitɔ la fe ŋusẽ te.” (Yohanes 12:31; 1 Yohanes 5:19) Satanae nana míekpea fu ke menye Mawu o.
Ðe Mawu tsɔa ɖe le míafe fukpekpewo mea?
“Ekpe fu kpli wo le wofe fukpekpewo me.”—Yesaya 63:9, Eʋegbe Biblia, fe 2010 tɔ.
NYA SIWO AMEWO GBLƆNA
Ame aɖewo susui be Mawu metsɔ ɖeke le míafe fukpekpewo me o. Le kpɔɖeŋu me, agbalẽŋlɔla aɖe fo nu tso nu si eya ŋutɔ yɔ be Mawu fe “amenumavemave kple nublanuimakpɔmakpɔ le míafe fukpekpewo me” ŋu. Agbalẽŋlɔla sia gblɔ be ne Mawu li nyatefe la, ke “mekpɔa nublanui alo tsɔa ɖeke le eme” na amegbetɔwo o.
NYA SI BIBLIA GBLƆ
Biblia megblɔ kura be Mawu nye nublanuimakpɔla kple ame si metsɔa ɖeke le eme na mí o, ke boŋ efia nu be etena ɖe edzi vevie ne míele fu kpem eye be ava ɖe fukpekpewo katã ɖa kpuie. Bu nyatefenya fakɔname etɔ̃ siwo le Biblia me la ŋu kpɔ.
Mawu nya fu siwo kpem míele. Tso amegbetɔwo fe fukpekpewo fe gɔmedzedze ke la, Yehowa, * ame si fe “aɖabawo” kpɔa nu sia nu la fe ŋku le aɖatsiwo katã ŋu. (Psalmo 11:4; 56:9) Le kpɔɖeŋu me, esi wonɔ Mawu subɔla siwo nɔ anyi le blema tem ɖe anyi la, egblɔ be: “Mekpɔ ale si wole nye dukɔ tem ɖe anyi.” Gake ɖeko wònɔ wofe teteɖeanyiwo tefe kpɔm dzro koa? Kpao, elabena egblɔ be: “Menya wofe fukpekpewo.” (2 Mose 3:7) Enyanya be Mawu nya míafe fukpekpewo katã kple tetekpɔ siwo me tom míele siwo ŋu ame aɖeke menya nu tsoe o la ɖeɖe dzaa faa akɔ na ame geɖewo.—Psalmo 31:8; Lododowo 14:10.
Etena ɖe Mawu dzi ne míele fu kpem. Menye ɖeko Mawu nya amegbetɔwo fe fukpekpewo o, ke etena ɖe edzi vevie hã. Le kpɔɖeŋu me, ete ɖe Mawu dzi vevie esime esubɔla siwo nɔ anyi le blema la nɔ fu kpem. Biblia gblɔ be: “Ekpe fu kpli wo le wofe fukpekpewo me.” (Yesaya 63:9, Eʋegbe Biblia, fe 2010 tɔ) Togbɔ be Mawu kɔ boo wu amegbetɔwo hã la, esea veve ɖe ame siwo le fu kpem la nu abe ɖe wofe vevesesewo le dzi dzi nɛ ene. Le nyatefe me la, “Yehowa fe dɔmetɔtrɔ sɔ gbɔ ŋutɔ, eye wòkpɔa nublanui na ame.” (Yakobo 5:11) Gawu la, Yehowa kpena ɖe mía ŋu míenɔa te ɖe míafe fukpekpewo nu.—Filipitɔwo 4:12, 13.
Mawu aɖe amegbetɔwo fe fukpekpewo katã ɖa. Biblia gblɔ be Mawu aɖe fu si kpem ame sia ame le la ɖa le anyigba dzi. Yehowa ato efe Dzifofiaɖufea dzi atrɔ nɔnɔme siwo me tom amegbetɔwo le la wòanyo wu sãsãsã. Biblia gblɔ tso ɣeyiɣi ma ŋu be Mawu “atutu aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã la nu va yi.” (Nyaɖeɖefia 21:4) Ke ame siwo ku xoxo ya ɖe? Mawu afɔ wo ɖe tsitre woava nɔ anyigba si dzi fukpekpe maganɔ o la dzi. (Yohanes 5:28, 29) Ðe fu siwo kpem míele egbea agava susu me na mía? Ao, elabena Yehowa do ŋugbe be: “Womagaɖo ŋku tsãtɔwo dzi, alo woava ame fe ta me o.”—Yesaya 65:17. *


text:
1
Xexemewɔwɔ
1Le gɔmedzedzea me la, Mawu wɔ dzifo kple anyigba. 2Anyigba nɔ nyamaa, nɔnɔme aɖeke meli nɛ o. Ele fuflu, eye viviti do ɖe tsi gbana la dzi, eye Mawu fe Gbɔgbɔ nɔ agba sam le tsia dzi.
3Mawu gblɔ be, “Kekeli nedo.” Eye kekeli do. 4Mawu kpɔ be kekeli la nyo, eye wòma kekeli la tso viviti la gbɔ. 5Mawu yɔ kekeli la be “ŋkeke,” eye wòyɔ viviti la be “zã.” Ale zã do, eye ŋu ke. Esiae nye ŋkeke gbãtɔ.
6Mawu gblɔ be, “Lilikpo nedo, eye wòama tsi si le lilikpo la te kple esi le lilikpo la tame la me. Eye wòva eme nenema.” 7Ale Mawu wɔ lilikpo, eye wòma tsi si le lilikpo la te la ɖa tso esi le lilikpo la tame la gbɔ, eye wòva eme. 8Mawu yɔ lilikpo la be “dzifo.” Zã do, eye ŋu ke. Esiae nye ŋkeke evelia.
9Mawu gblɔ be, “Mina tsi si le lilikpo la te la nafo fu ɖe tefe ɖeka be anyigba fe fufuife nadze.” Eva eme nenema. 10Mawu yɔ fufuife la be “anyigba,” eye wòyɔ tsi siwo fo fu la be, “atsiafuwo.” Mawu kpɔe be enyo.
11Mawu gblɔ be, “Mina nuwo namie ɖe anyigba la dzi: ati tsekuwo kple ati siwo tsena, eye ku nɔa tsetseawo me wotɔxɛwotɔxɛe la.” Eva eme nenema. 12Tete nuwo mie ɖe anyigba la dzi: ati siwo tsea ku wotɔxɛwotɔxɛe, eye Mawu kpɔe be enyo. 13Zã do, eye ŋu ke. Esiae nye ŋkeke etɔ̃lia.
14Mawu gblɔ be, “Mina akaɖiwo nanɔ dziŋgɔli la me be woama ŋkeke ɖa tso zã gbɔ, eye woanye dzesi siwo afia ɣeyiɣiwo, ŋkekewo kple fewo, 15eye woanye akaɖiwo le dziŋgɔli la me be woana kekeli anyigba.” Eye wòva eme nenema. 16Mawu wɔ nu keklẽ gã eve: ɣe kple ɣleti, be woaklẽ ɖe anyigba dzi. Eɖoe be nu keklẽ gãtɔ si nye ɣe la naklẽ le ŋkeke me, eye suetɔ si nye ɣleti la naklẽ le zã me. Ewɔ ɣletiviwo hã. 17Mawu tsɔ wo ɖo lilikpo la ŋu, be woana kekeli anyigba, 18aɖu zã kple ŋkeke dzi, eye woama kekeli ɖa tso viviti gbɔ. Nu sia dze Mawu ŋu. 19Ale zã do, eye ŋu ke. Esiae nye ŋkeke enelia.
20Mawu gblɔ be, “Tɔmelãwo nedzi ɖe tsiawo me, eye xeviwo nedzo le yame le dziŋgɔli la fe ŋkume.”
21Ale Mawu wɔ fumelã gãwo kple nu gbagbe siwo tana, eye wonɔa tsi me la fomevi vovovowo kple xevi siwo dzona la fomeviwo katã. Mawu kpɔe be enyo. 22Mawu yra wo gblɔ be, “Midzi ne miasɔ gbɔ, miayɔ atsiafuwo me, eye miana xeviwo nasɔ gbɔ le anyigba dzi.” 23Eye zã do, eye ŋu ke. Esiae nye ŋkeke atɔ̃lia.
24Mawu gblɔ be, “Anyigba nedzi lã kple nu gbagbe ɖe sia ɖe fomevi: nyiwo, nu tatawo kple gbemelã ɖe sia ɖe tɔgbi.” Eye wòva eme nenema. 25Mawu wɔ lã wɔadãwo, nyi kple nu tatawo dometɔ ɖe sia ɖe tɔgbi. Eye Mawu kpɔ be enyo.
26Mawu gblɔ be, “Mina míawɔ ame ɖe míafe nɔnɔme me, wòaɖi mí, eye wòaɖu fumelãwo, dzifoxewo, afemelãwo kple gbemelãwo katã kpakple nu gbagbe siwo katã tana le anyigba dzi la dzi.”
27Ale Mawu wɔ ame ɖe eya ŋutɔ fe nɔnɔme me.
Mawu fe nɔnɔme me wòwɔ ame ɖo;
ŋutsu kple nyɔnu wòwɔ.
28Mawu yra wo gblɔ na wo be, “Midzi miayɔ anyigba blibo la dzi, eye miaɖu edzi; miawoe nye tɔmelãwo, dzifoxewo kple lã siwo katã tana le anyigba dzi la dzi ɖulawo.”
29Mawu gagblɔ be “Metsɔ nu miemie siwo tsea ku le anyigba blibo la dzi kple ati tsekuwo na mi abe miafe nuɖuɖu ene. 30Metsɔ gbewo kple atiwo katã na lãwo kple xeviwo kple nu siwo katã tana, siwo me agbe le, le anyigba dzi abe wofe nuɖuɖu ene.” Eye wòva me nenema.
31Mawu lé ŋku ɖe nu siwo katã wòwɔ la ŋu, eye wòkpɔe be wonyo ŋutɔ. Zã do, eye ŋu ke. Esiae nye ŋkeke adelia.


text:
Nu Kae Mawɔ Ne Metsi Akogo?
Nu si nàte ŋu awɔ
1. Wò susu nenɔ nu siwo nèwɔna nyuie dzi. (2 Korintotɔwo 11:6) Togbɔ be nanewo li mèwɔna nyuie o hã la, nu gbogbo aɖewo li nèwɔna nyuie. Ne èkpɔ nu nyui siwo nèwɔna dze sii la, ana kakaɖedzi nasu asiwò nàɖu ŋudzedzemakpɔmakpɔ ɖe ame ɖokui ŋu kple akogotsitsi dzi. Bia ɖokuiwò be, ‘Nu kawoe mewɔna nyuie?’ Bu ŋutete kple nɔnɔme nyui siwo le asiwò ŋu.
2. Tsɔ ɖe le eme na amewo ŋutɔŋutɔ. Gbã la, tsɔ ɖe le eme na ame ʋɛ aɖewo. Ðekakpui si ŋkɔe nye Jorge gblɔ be: “Amewo fe fɔfɔme kple ale si wofe dɔwɔnawo le edzi yim ɖeɖe dzaa ta biabia ate ŋu akpe ɖe mía ŋu míanya wo nyuie.”
Aɖaŋuɖoɖo: Mèganɔ ha dem kple ame siwo nye hawòtiwo ɖeɖe ko o. Xɔlɔ̃ vavã siwo ŋu wofo nu tsoe le Biblia me la dometɔ aɖewo tsi wu wo nɔewo sãsãsã. Wo dometɔ aɖewoe nye Rut kple Naomi, David kple Yonatan kpakple Timoteo kple Paulo. (Rut 1:16, 17; 1 Samuel 18:1; 1 Korintotɔwo 4:17) Ðo ŋku edzi be dzeɖoɖo bia be ame sia ame nagblɔ efe susu. Amewo dina be woaɖo to yewo ne yewole nu fom. Eya ta ne dze menya ɖona na wò o la, ɖo ŋku edzi be womagblẽ dzeɖoɖoa ɖe wò ɖeka dziwò o!
3. Srɔ̃ ‘ale si nàse veve ɖe ame nu.’ (1 Petro 3:8) Ne mèda asi ɖe amea fe nyaa dzi o hã la, ɖe asi le eŋu wòagblɔ efe susu. Kpɔ ŋudzedze ɖe efe nya siwo dzi nèda asi ɖo la ŋu. Ne èsusui be ele be yeaɖɔ efe susu ɖo le nane gome la, ke wɔe le tufafa kple ŋuɖɔɖo me.
Aɖaŋuɖoɖo: Ƒo nu na amewo ale si nàdi be woafo nu na yee. Ðeko nyahehe ɖe amewo ŋu dzodzro, wo koko, wo dzudzu alo fɔbubu wo wòadze abe ame dzɔdzɔe wò ŋutɔ nènye ene, ana woaka ɖa le ŋuwò. Woalɔ̃ wò nya gbɔ wu ne ‘wò nya dzea to ɣesiaɣi.’—Kolosetɔwo 4:6.


text:
SƆHƐWO BIANA BE
Nu Kae Wòle Be Manya Tso Ahamuame Ŋu?
Biblia metsi tsitre ɖe ahanono le ŋuɖɔɖo me ŋu ne ame tsi le se nu anoe o. Gake ede se ɖe ahamumu ŋu.—Psalmo 104:15; 1 Korintotɔwo 6:10.
Ke ne wofoe ɖe nuwò be nàno aha le nɔnɔme aɖewo me, si anye dziwòlawo alo dukɔa fe se dzi dada ya ɖe?
Bu nuwo ŋu yi ŋgɔe
Hawòti aɖewo asusu be ele kokoko be ame nano aha hafi ate ŋu akpɔ dzidzɔ. Ke nu kawoe ate ŋu adzɔ le ahaa nono vɔ megbe?
Ame ate ŋu adze se me. Le tefe aɖewo la, ne se meɖe mɔ na ame be wòano aha o evɔ wònoe la, woate ŋu ado fe nɛ, woabu fɔe be enye nu vlo wɔla, woaxɔ ʋukugbalẽ le esi, woaɖo dɔ sesẽ nɛ atsɔ ahe to nɛ, alo woadee mɔ́ gɔ̃ hã.—Romatɔwo 13:3.
Bubu klona le ame ŋu. Ahanono nana ame megatea ŋu ɖɔa ŋu ɖo o. Ne èmu aha la, àte ŋu agblɔ nya alo awɔ nane si ava ve wò emegbe. (Lododowo 23:31-33) Esi nyakakamɔnuwo va bɔ fifia ŋutɔ ta la, wò nuwɔnawo ate ŋu akaka kaba eye wòana bubu naklo le ŋuwò tegbee.
Ate ŋu ana ame naɖe ŋu ɖi. Ne èmu aha la, ele bɔbɔe ŋutɔ be woawɔ ŋutasẽnu alo gbɔdɔnuwo ɖe ŋuwò. Ate ŋu ana ame bubuwo nakpɔ ŋusẽ ɖe dziwò bɔbɔe hã, si awɔe be nàva fo ɖokuiwò ɖe nuwɔna manɔsenu bubuwo alo esiwo ate ŋu ade wò afɔku me la me.
Ate ŋu azu numame na ame. Numekukuwo ɖee fia be ne ame metsi o hafi dze ahanono gɔme la, enɔa bɔbɔe wu be ahanono nava zu numame nɛ. Ahanono be yeatsɔ alé nuteɖeamedzi alo akogotsitsi nu, alo atsɔ aɖe modzaka ate ŋu ava zu numame na ame eye edzi ɖuɖu nasesẽ.
Ate ŋu ana ame naku. Le fe aɖe me nyitsɔ laa la, ame ɖeka kuna le miniti 52 ɖe sia ɖe me le United States, le ame siwo no aha henɔ ʋu kum ta. Le fe atɔ̃ aɖe ko me la, ame siwo wu 1,500 siwo mekpɔ xɔ fe 21 o ye ku le ʋufɔku siwo me ʋukulawo no aha hafi le ʋua kum ta. Ne wò ŋutɔ meno aha o, evɔ nèɖo ame aɖe si no aha fe ʋu la, ele bɔbɔe ŋutɔ be nàdze afɔku.
Ðo tame kplikpaa
Àte ŋu afo asa na ahanono madzemadzee me tsonu vɔ̃ɖiwo ne ètso nya me do ŋgɔ le nu si nàwɔ ŋu.
Biblia Ƒe Gɔmeɖose: “Aɖaŋudzela kpɔa afɔku gbɔna eye wòɣlaa eɖokui.” (Lododowo 22:3) Nunya manɔ eme be ame nano aha hafi aku ʋu alo awɔ nu bubu aɖe si bia susuŋudɔwɔwɔ bliboe o.
Tameɖoɖo kplikpaa: ‘Ne matiae be mano aha la, ke makpɔ egbɔ be esɔ le se nu eye nɔnɔme si me manoe le hã sɔ hafi.’
Biblia Ƒe Gɔmeɖose: “Miezu ame si mieɖoa toe la fe kluviwo.” (Romatɔwo 6:16) Ne ènoa aha le esi hawòtiwo le enom ko ta la, ke èle mɔ ɖem na wo be woakpɔ ŋusẽ ɖe dziwò. Ne ènoa aha be yeatsɔ aɖe nuteɖeamedzi alo tamebubu dzi kpɔtɔ la, ke mèle nɔnɔme nyui siwo akpe ɖe ŋuwò nàkpɔ kuxiwo gbɔ la tum ɖo o.
Tameɖoɖo kplikpaa: ‘Nyemaɖe mɔ hanyetiwo nazi dzinye mano aha o.’
Biblia Ƒe Gɔmeɖose: “Mèganɔ aha tsu nolawo . . . dome o.” (Lododowo 23:20) Ne xɔlɔ̃ gbegblẽwo le asiwò la, ate ŋu ana nàda wò tameɖoɖo kplikpaa dzi. Ne ènɔa ame siwo noa aha madzemadzee dome la, ke èle ɖokuiwò dem afɔku me.
Tameɖoɖo kplikpaa: ‘Nyemade ha kplikplikpli kple ame siwo noa aha madzemadzee o.’


text:
SƆHƐWO BIANA BE
Nu Kawoe Wòle Be Manya Tso Elektronikfefewo Ŋu?
Elektronikfefewo ŋuti dodokpɔ
Le United States (États-Unis) afi si adzɔha siwo wɔa elektronikfefewo kpɔa ga miliɔn akpe geɖe tso nu siawo dzadzra me me la . . .
Ƒe nenie ame siwo foa fefe siawo la fe akpa gãtɔ xɔna?
Ƒe 18
Ƒe 30
-
Ŋutsu kple nyɔnu siwo foa elektronikfefe siawo fe agbɔsɔsɔme ɖe?
Ŋutsu 55 le alafa me; nyɔnu 45 le alafa me
Ŋutsu 15 le alafa me; nyɔnu 85 le alafa me
-
Ame hatsotso eve siawo dometɔ ka fe akpa gãtɔe foa elektronikfefewo wu?
Nyɔnuvi siwo xɔ fe 18 kple esi wu ema
Ŋutsuvi siwo xɔ fe 17 kple esiwo mekpɔ xɔ fe ma o
-
Ŋuɖoɖoawo (wotu wo ɖe fe 2013 fe nyatakakawo dzi):
B. Ƒe 30.
A. Nyɔnu 45 le alafa me ye foa wo, esia nye fefe siawo folawo katã fe afã kloe.
A. Nyɔnuvi siwo xɔ fe 18 kple esiwo tsi wu ema la woe nye ame siwo foa fefe siawo katã fe 31 le alafa me, evɔ ŋutsuvi siwo xɔ fe 17 kple esiwo mekpɔ xɔe haɖe o nye fefe siawo folawo fe 19 le alafa me.
Nyatakaka mawo na nèkpɔ ame siwo foa fefe siawo wu. Gake nyatakaka mawo meɖe ŋusẽ si fefe mawo kpɔna ɖe dziwò la fiana o, eɖanye nyuia alo gbegblẽa o.
Efe viɖeawo
Nya siawo siwo wogblɔ tso elektronikfefewo ŋu dometɔ ka dzie nèda asi ɖo?
“Wonye mɔnu nyui aɖe siwo nana be fometɔwo dome nɔna kplikplikpli.”—Irene.
“Wonye mɔnu nyui aɖe si dzi míetona sina le agbemenyawo nu.”—Annette.
“Wonana míebua tame.”—Christopher.
“Wonana míesrɔ̃a ale si míakpɔ míafe kuxiwo gbɔ.”—Amy.
“Wonana míezãa míafe susuwo; wonana míebua tame, wɔa ɖoɖo ɖe nuwo ŋu henyana ale si míawɔ aɖo wo gbɔ.”—Anthony.
“Fefe aɖewo nana mí kple mía xɔlɔ̃wo míewɔa nu aduadu.”—Thomas.
“Fefe aɖewo nye kamedede eye wonana ame nɔa lãmesẽ me.”—Jael.
Èda asi ɖe nya siawo dometɔ aɖewo—alo wo katã gɔ̃ hã dzia? Videofefewo ate ŋu akpɔ ŋusẽ nyuiwo ɖe míafe susu kple ametia dzi. Togbɔ be fefe aɖewo nye modzakaɖeɖe ko eye “wonye mɔnu nyui aɖe si dzi míetona sina le agbemenyawo nu” abe ale si Annette gblɔe ene hã la, menye ɣesiaɣie wònyea nu gbegblẽ o.
● Biblia gblɔ be “ɣeyiɣi li na nu sia nu wɔwɔ le dzifoa te,” esia lɔ fefe hã ɖe eme.—Nyagblɔla 3:1-4.
Efe nugbegblẽ
Ðe elektronikfefewo xɔa wò ɣeyiɣiwo katã?
“Ne menya dze efofo gɔme ko la, esesẽna nam be matɔ. Menɔa gbɔgblɔm na ɖokuinye be, ‘Magafo vi aɖe ko!’ Kaka manya la, gafofo eve va yi xoxo eye megblẽ ɣeyiɣi geɖe tsɔ fo fefe siawo xoxo!”—Annette.
“Videofefewo tea ŋu gblẽa ɣeyiɣi na ame ŋutɔ. Ànɔ anyi anɔ efom gafofo geɖe ahasusui be yewɔ nane de goe, elabe èkpɔe be yeɖu dzi zi atɔ̃ le fefea me, gake le nyatefe me la, mewɔ nemi teti o.”—Serena.
Nya vevitɔ: Ne wò ga fiã la, àgate ŋu akpɔ bubu emegbe. Gake mele alea le ɣeyiɣi gome o. Le susu sia nu la, ɣeyiɣi xɔ asi wu ga. Eya ta mègaɖe mɔ fefewo nagblẽ ɣeyiɣi na wò o!
● Biblia gblɔ be: “Miyi edzi miazɔ le nunya me . . . miwɔ miafe ɣeyiɣi ŋu dɔ le mɔ nyuitɔ nu.”—Kolosetɔwo 4:5..
Ðe elektronikfefewo kpɔa ŋusẽ ɖe wò susu dzia?
“Wowɔa ŋutasẽnu siwo ta woade ame ga alo atso kufia na ame la le videofefewo me faa.”—Seth.
“Le fefe geɖewo me la, ehiãna be amewo naɖu wofe futɔwo dzi ale be woate ŋu aɖo wofe taɖodzinuwo gbɔ. Zi geɖe la, esia biana be woawu wo anyratɔe.”—Annette.
“Ɣeaɖewoɣi ne wò kple xɔ̃wò miele fefea fom la, màganya kura be ye xɔlɔ̃e yele gbɔgblɔm na be, ‘Ku la!’ alo ‘Mawu wò!’ o.”—Nathan.
Nya vevitɔ: Ƒo asa na fefe siwo me wowɔa nu siwo Mawu lé fui, abe ŋutasẽnuwɔwɔ, gbɔdɔnuwo alo gbegblẽnuwo wɔwɔ kple trɔ̃subɔsubɔ alo gbɔgbɔyɔyɔ ene.—Galatiatɔwo 5:19-21; Efesotɔwo 5:10; 1 Yohanes 2:15, 16.
● Biblia gblɔ be Yehowa lé fu “ame sia ame si lɔ̃a ŋutasẽnuwɔwɔ,” menye ame siwo wɔnɛ ɖeɖe koe o. (Psalmo 11:5) Nenye be elektronikfefewo meɖe ame si nèdi be yeava nye la fia o hã la, ate ŋu aɖe ame si nènye xoxo la afia.
Bu nya sia ŋu: Agbalẽ si nye Ale Si Nàlé Ðokuiwò Kpoo (ele yevugbe me) gblɔ be “anɔ eme godoo be videofefe siwo me wowɔa ŋutasẽnuwo le kpɔa ŋusẽ gã aɖe ɖe ɖeviwo fe nuwɔnawo dzi wu televisiondzifefewo, elabe menye film-meme xɔŋkɔawo fe adãwɔwɔ kple wofe amewuwu tefe ko wonɔa kpɔkpɔm o, ke boŋ wobunɛ be yewo ŋutɔwoe nye film-meme xɔŋkɔawo. Esi fefewo le abe nufialawo le sukuxɔ me ene ta la, nu si koŋ wofiaa amewoe nye ŋutasẽnuwɔwɔ.”—Tsɔe sɔ kple Yesaya 2:4.
Nyatefea ŋutɔŋutɔ
Sɔhɛ geɖewo srɔ̃ ale si woada sɔ le elektronikfefewo zazã me. Kpɔ esia fe kpɔɖeŋu eve aɖewo ɖa.
“Tsã la, menɔa videofefewo fom ʋuu zã koe tina. Menɔa gbɔgblɔm na ɖokuinye be: ‘Menye gafofo atɔ̃ fe alɔ̃ koe mehiã oa? Magafo vi aɖe kpɔ.’ Gake fifia meva srɔ̃ ale si mada sɔ le videofefewo gome. Mebua videofefewo be wonye modzakaɖeɖe dodzidzɔname nyui aɖe si me manɔ gome kpɔm le ɣeaɖewoɣi. Gake ele be mawɔ nu sia nu le ŋuɖɔɖo me.”—Joseph.
“Meɖe videofefewo fofo dzi kpɔtɔ, eye mekpɔa ɣeyiɣi wɔa nu geɖewo! Metrɔ asi le nye gbefãɖeɖedɔa ŋu wòganyo wu, mekpɔa vovo ɖe míafe hamea me tɔwo ŋu, eye mete ŋu srɔ̃ hafofo gɔ̃ hã. Nu bubu geɖewo li mate ŋu awɔ!”—David.
● Biblia gblɔ be ŋutsu kple nyɔnu siwo si nutefekpɔkpɔ su ‘dana sɔna le nuwɔna me.’ (1 Timoteo 3:2, 11) Wosea vivi na modzakaɖeɖe, gake woɖoa seɖofe nɛ, eye wotea ŋu ɖua wo ɖokui dzi wɔa esia.—Efesotɔwo 5:10.
Nya vevitɔ: Elektronikfefewo ate ŋu anye modzakaɖeɖe nyui aɖe nenye be woɖo seɖofe na wo. Gake mègana fefeawo naxɔ wò ɣeyiɣiwo le asiwò alo awɔe be wò ŋku nadzo le agbemenu vevitɔwo dzi o. Le nyatefe me la, le esi nàɖoe kplikpaa be yeaɖu dzi le fefe aɖe me tefe la, ɖe manyo wu be nàɖoe be yeaɖo yefe agbemetaɖodzinuwo gbɔ ale be nànye dziɖula le agbemenuwɔna ŋutɔŋutɔwo me oa?


text:
SƆHƐWO BIANA BE
Nu Kae Mawɔ Be Nye Kple Dzinyelawo Dome Nanɔ Nyuie?
Masɔmasɔwo ŋuti dodokpɔ
Wò kple dziwòlawo dometɔ ka domee masɔmasɔ ɖona zi geɖe?
Papa
Dada
-
Ðe masɔmasɔwo ɖoa mia dome edziedzia?
Ƒãa
Ɣeaɖewoɣi
Edziedzi
-
Aleke gbegbe masɔmasɔa nu sẽnae?
Míetea ŋu kpɔa egbɔ kaba le ŋutifafa me.
Míetea ŋu kpɔa egbɔ, gake ehiãna be míahe nya geɖe hafi.
Míetea ŋu kpɔa egbɔ o—ne míehe nya geɖe hã.
-
Ne edze abe wò kple dziwòlawo dome mele nyuie o ene la, awɔ na wò be ele be woawo boŋ nawɔ nane tso nɔnɔmea ŋu. Abe ale si míele ekpɔ ge ene la, afɔ aɖewo li nàte ŋu aɖe ale be masɔmasɔwo naganɔ mia dome ɖom kabakaba o, eye ne woɖo mia dome hã la, wo nu masẽ akpa o. Gbã la, bu nya sia ŋu . . .
Nu siwo gbɔ masɔmasɔwo tsona
Tamebubu. Ne èle tsitsim la, àva nɔ nuwo ŋu bum geɖe wu ale si nèwɔnɛ le ɖevime. Àva nɔ nuwo gɔme sem le mɔ bubuwo nu, eye nu siawo dometɔ aɖewo ate ŋu ana be masɔmasɔwo naɖo wò kple dziwòlawo dome. Ke hã, Biblia gblɔ be: “Bu fofowò kple dawò.”—2 Mose 20:12.
Nyatefenya: Ebia nutefekpɔkpɔ kple aɖaŋu be ame eve fe susu nato vovovo na wo nɔewo tɔ, gake mahe masɔmasɔ ade wo dome o.
Ablɔɖe. Ne èle tsitsim la, anɔ eme be dziwòlawo anɔ ablɔɖe geɖe nam wò. Gake kuxiae nye be ɖewohĩ womana ablɔ si si nu nèdi alo ana wò kaba abe ale si nèdi ene o, eye esia ate ŋu ahe masɔmasɔwo vɛ. Ke hã, Biblia gblɔ be: “Miɖo to mia dzilawo.”—Efesotɔwo 6:1.
Nyatefenya: Zi geɖe la, ablɔɖe si si nu dziwòlawo ana wò la anɔ te ɖe ale si nèle ablɔɖe si wona wò xoxo la ŋu dɔ wɔmee dzi.
Nu si nàte ŋu awɔ
Da wò susu ɖe akpa si wòle be nàwɔ dzi. Mègatsɔ fɔbubua katã da ɖe dziwòlawo dzi o, ke bu nu si nàwɔ be ŋutifafa nanɔ mia dome la ŋu boŋ. Sɔhɛ aɖe si ŋkɔe nye Jeffrey gblɔ be: “Zi geɖe la, menye nya si dziwòlawo gblɔ gbɔ koe masɔmasɔawo tsona o, ke ale si nèɖoa eŋu hã wɔa akpa aɖe. Nyaŋuɖoɖo tufafatɔe wɔa akpa vevi aɖe le ŋutifafawɔwɔ me.”
Biblia gblɔ be: ‘Ne wòanye nu si atso mia gbɔ la, minɔ anyi kple amewo katã le ŋutifafa me.’—Romatɔwo 12:18.
Ðo to. Samantha, si xɔ fe 17, gblɔ be: “Toɖoɖoe nye nu sesẽtɔ kekeake nam. Gake mekpɔe dze sii hã be ne dziwòlawo kpɔe be èle to ɖom yewo la, ate ŋu anɔ bɔbɔe be woaɖo to wò hã.”
Biblia gblɔ be: ‘Ðe abla le nusese me, nànɔ blewu le nufofo me.’—Yakobo 1:19.
Mibu nuwo ŋu abe hadɔwɔlawo ene. Mikpɔ nyawo gbɔ ɖekae abe hadɔwɔlawo ene abe ale si ko fefewɔha ɖeka me tɔwo wɔa nu ene. Mègada fɔbubua ɖe dziwòlawo dzi o, ke kpe asi ɖe wo ŋu miakpɔ nyawo gbɔ boŋ. Ðekakpui aɖe si ŋkɔe nye Adam gblɔ be: “Ne masɔmasɔwo do mo ɖa la, dzilawo dina be yewoawɔ nu si wosusu be ade yewo via dzi, eye wo via hã dina be yeawɔ nu si eya ŋutɔ susu be ade ye dzi. Eya ta le mɔ aɖe nu la, taɖodzinu ɖeka ko minyam wo katã wole hafi.”
Biblia gblɔ be: ‘Ti nu siwo hea ŋutifafa vanɛ la yome.’—Romatɔwo 14:19.
Nye nugɔmesela. Sɔhɛ aɖe si ŋkɔe nye Sarah gblɔ be: “Eɖea vi nam ŋutɔ ne meɖo ŋku edzi be zi geɖe la, dzinyelawo hã wɔa avu kple woawo ŋutɔwo fe kuxi siwo doa voɖi na wo abe ale si ko wòle le míawo hã gome ene.” Ðetugbui aɖe si ŋkɔe nye Carla gblɔ be: “Medzea agbagba be matsɔ ɖokuinye aɖo dzinyelawo tefe. Nu kae mawɔ nenye nyee le vi hem eye nɔnɔme ma tututu dze ŋgɔm? Nu kae mawɔ wòade vinyea dzi wu?”
Biblia gblɔ be: “Miaganɔ miawo ŋutɔ miafe nyonyo ko dim o, ke miadi ame bubuwo hã fe nyonyo.”—Filipitɔwo 2:4.
Nye toɖola. Nya lae nye be nu siae Biblia bia tso asiwò be nàwɔ. (Kolosetɔwo 3:20) Nuwo anɔ bɔbɔe na wò wu ne èwɔ ɖe aɖaŋuɖoɖo sia dzi. Ðetugbui aɖe si ŋkɔe nye Karen gblɔ be: “Nuwo nɔa bɔbɔe nam wu ne mewɔ nu si dzinyelawo di tso asinye. Wotsɔ nu geɖe sa vɔe ɖe tanye xoxo, eya ta nu suetɔ si mate ŋu awɔ na woe nye be maɖo to wo.” Toɖoɖo nye masɔmasɔwo gbɔ kpɔnu vevitɔwo dometɔ ɖeka!
Biblia gblɔ be: “Ne nake meli o la, dzo tsina.”—Lododowo 26:20.
Aɖaŋuɖoɖo. Ne esesẽna na wò be nàɖe wò susuwo agblɔ la, ke ŋlɔe ɖe agbalẽ dzi alo to asitelefon dzi na wo. Sɔhɛ aɖe si ŋkɔe nye Alyssa gblɔ be: “Nu siae mewɔna ne dzi mele dzɔyem mafo nu o. Esia nana meɖea nye susuwo gblɔna, evɔ nyemedaa gbe ɖe ame gbɔ alo gblɔa nya siwo avem emegbe o.”


text:
SƆHƐWO BIANA BE
Nu Kae Ana Kamedede Nadzrom?
Nu ka tae wòle be manɔ kame dem?
Le dukɔ aɖewo me la, sɔhɛwo megava le ɣeyiɣi boo aɖeke zãm ɖe kamedede ŋu o, eye esia le nu gblẽm le wofe lãmesẽ ŋu. Ðeko wòsɔ nyuie be Biblia gblɔ be “ŋutilãmamla nyo.” (1 Timoteo 4:8) Bu nya siwo gbɔna ŋu kpɔ:
Kamedede ate ŋu ana dzi nanɔ dzɔwòm wu. Kamedede nana ahɔhɔ̃a tua lãmetsi siwo woyɔna be endorphins, si nana ame fe dzi dzea eme eye wòkpɔa dzidzɔ. Esia tae ame aɖewo gblɔna be kamedede nye blanuilélenutsitike ɖo.
“Ne mefɔ ŋdi kanya vɛ fu du la, mewɔa dɔ nyuie wu le ŋkekea me eye dzi dzɔam. Dufufu nana nye dzi dzea eme.”—Regina.
Kamedede ate ŋu ana wò dzedzeme nanyo ɖe edzi. Ne èdea kame ale si dze la, ànɔ lãmesẽ me, ŋusẽ anɔ ŋuwò wu eye ate ŋu ana hã be dzi nanɔ fowò wu.
“Dzi le dzɔyem ŋutɔ be fifia metea ŋu dea kame le mɔ aɖe si nu menya wɔna nam le fe si va yi me o! Nu si gadzɔa dzi nam le eŋu wue nye be menya be mele be lém na nye ŋutilã.”—Olivia.
Kamedede ate ŋu ana nànɔ agbe didi. Kamedede nana ame fe dzi, ʋukawo kple dzitodzitowo wɔa dɔ nyuie. Kamedede ate ŋu ana hã be ame maxɔ dzidɔ o—dzidɔ nye dɔléle siwo wua ŋutsuwo kple nyɔnuwo siaa wu la dometɔ ɖeka.
“Ne míedea kame nyuie edziedzi la, míeɖenɛ fiana mía Wɔla la be míedea asixɔxɔ ŋutilã si wòtsɔ na mí la ŋu.”—Jessica.
Nya vevitɔ: Kamedede aɖe vi geɖe na wò le etsɔme, eye ate ŋu aɖe vi na wò fifia gɔ̃ hã. Ðetugbui aɖe si ŋkɔe nye Tonya gblɔ be: “Màgblɔ gbeɖe be, ‘Ðe menya la, ne nyemevɛ zɔ azɔli ma alo fu du tsɔ de kame o.’ Ne medi be matsɔ nane ado taflatsɛ gake meɖu ɖokuinye dzi hede kame la, dzi dzɔam ŋutɔ.”
Nu kae le mɔ xem nam?
Nu siwo ate ŋu ana wòasesẽ na wò be nàde kame la dometɔ aɖewoe nye esiawo:
Naneke meʋãa wò o. “Mekpɔe be sɔhɛ aɖewo sena le wo ɖokui me be lãmesẽkuxiwo mate ŋu aɖe fu na yewo o. Esesẽna na wo be woakpɔe be lãmesẽnyawo ate ŋu ava ɖe fu na yewo gbe ɖeka. Ewɔna na wo be ame tsitsiwoe nu mawo ɖea fu na.”—Sophia.
Vovo menɔa ŋuwò o. “Vovo menɔa ŋunye o, ke hã medzea agbagba be madi ɣeyiɣi adɔ alɔ̃ nyuie ahaɖu nu nyuie, gake nu sesẽ ye wònye nam be madi ɣeyiɣi na kamedede ya.”—Clarissa.
Mèle kamedede fe ha aɖeke me o. “Ebia ga geɖe be ame nanɔ lãmesẽ me elabena ne èyi kamedefe aɖe la, ele be nàxe fe!”—Gina.
Bu nya sia ŋu:
Nu ka koŋ ye xea mɔ na wò be nàgade kame o? Ate ŋu axɔ ɣeyiɣi be nàɖu mɔxenu ma dzi, gake wò agbagbadzedzewo mazu dzodzro o.
Nu kae akpe ɖe ŋunye made kame ale si dze?
Aɖaŋuɖoɖo ʋɛ aɖewoe nye esiawo:
Wò ŋutɔ lé fɔ ɖe wò lãmesẽnyawo gbɔ kpɔkpɔ ŋu.—Galatiatɔwo 6:5.
Ƒo asa na taflatsɛdodo. (Nyagblɔla 11:4) Le kpɔɖeŋu me, mehiã kokoko be nànɔ kamedeha aɖe me hafi nàte ŋu ade kame o. Bu nane si wɔwɔ doa dzidzɔ na wò ŋu nàtsɔ anɔ kame demee.
Bia ame bubuwo ne woagblɔ nu siwo wowɔna tsɔ dea kamee la na wò.—Lododowo 20:18.
Wɔ ɖoɖo aɖe koŋ ɖe kamedede ŋu. Ðo taɖodzinuwo eye nàwɔ nuŋlɔɖi siwo ana nàkpɔ ŋgɔyiyi siwo wɔm nèle ale be esia nado ŋusẽ wò.—Lododowo 21:5.
Di zɔhɛ aɖe wò kplii mianɔ kame dem ɖekae. Zɔhɛ ma ade dzi fo na wò ahakpe ɖe ŋuwò nàzɔ ɖe wò ɖoɖowɔɖia dzi.— Nyagblɔla 4:9, 10.
Kpɔ mɔ na kplamatsɛdonuwo, gake mègana ta o.—Lododowo 24:10.
Ðɔ ŋu ɖo
Biblia gblɔ na ŋutsuwo kple nyɔnuwo siaa be “woada asɔ le nuwɔna me.” (1 Timoteo 3:2, 11) Eya ta ɖɔ ŋu ɖo le kamedede ŋu. Ame siwo dea kame atraɖii la meva kpɔa viɖe gbagbe aɖeke tso eme o. Ðetugbui aɖe si ŋkɔe nye Julia gblɔ be: “Ne ɖekakpui aɖe tsia dzi ɖe ale si wòana efe lãme natò ŋu gake metsia dzi ɖe susu ŋu dɔ wɔwɔ ŋu tututu o la, efe nu manyo ŋunye o.”
Azɔ hã, kpɔ nyuie le nya aɖewo siwo amewo lɔ̃a gbɔgblɔ abe, “Ne ewɔ na wò be ɖeɖi te ŋuwò belibeli la, gawɔe zi 10 kpee” ene la ŋu. Aɖaŋuɖoɖo mawo tɔgbi dzi wɔwɔ ate ŋu ana nàwɔ nu vevi ɖokuiwò, eye woate ŋu ana hã be wò susu maganɔ “nu siwo le vevie wu” la dzi o.—Filipitɔwo 1:10.
Tsɔ kpe ɖe eŋu la, nya siwo amewo gblɔna be yewoatsɔ ade dzi fo na wò la ate ŋu aɖe dzi le fowò boŋ. Ðetugbui aɖe si ŋkɔe nye Vera gblɔ be: “Nyɔnuvi geɖe dzraa ame siwo wodina be yewoaɖi la fe fotowo ɖo henɔa wo kpɔm be wòade dzi fo na yewo ne yewoade kame. Gake wova tsɔa wo ɖokuiwo nɔa sɔsɔm kple ame mawo eye esia ɖea dzi le wo fo boŋ. Enyo wu be nàde kame kple susu be yeanɔ lãmesẽ nyui me ke menye be nàtsi dzi ɖe wò dzedzeme ko ŋu o.”


text:
SƆHƐWO BIANA BE
Nu Ka Tae Wòle Be Nàtsri Film-memewo Sɔsrɔ̃?—Akpa 2: Na Ŋutsuviwo
Nu kae film-memewo sɔsrɔ̃ lɔ ɖe eme?
Lé ŋku ɖe nya siawo ŋu, eye nàɖo nyabiase siwo gbɔna ŋu.
Nya siawo dometɔ kawoe sɔ kple ŋutsuvi siwo dzena le filmwo, televisionwo dzi kple boblododowo me?
Nya siawo dometɔ kae nàdi be woagblɔ tso ye ŋu?
Anɔ eme be àyɔ nɔnɔme siwo dze le akpa gbãtɔ la atsɔ aɖo nyabiase gbãtɔa ŋu eye àyɔ nɔnɔme siwo dze le akpa evelia atsɔ aɖo nyabiase evelia ŋu. Ne nenemae la, ke enyo ŋutɔ. Nu ka tae? Elabe anɔ eme be ale si woɖɔa ŋutsuviwo le filmwo kple boblododowo me la mesɔ kple ame si tututu nènye alo ame si fomevi nàdi be yeava nye la o. Bu nu si tae la ŋu kpɔ.
Zi geɖe la, ŋutsuviwo nyea ŋutasẽnuwɔlawo kple aglãdzelawo le filmwo me. Agbalẽ aɖe gblɔ be ŋutsuvi siwo xɔ ŋkɔ le filmwo, televisiondziwɔnawo kple kamedefefewo me la dometɔ akpa gãtɔ nyea “ŋusẽtɔ siwo wɔa ŋutasẽnuwo. . . . Wofe nyae nye be ele be ŋutsuviwo fe nya me nasẽ eye woanye ame wɔadãwo hafi woate ŋu awɔ wofe didiwo dzi na wo.”—Why Boys Don’t Talk—and Why It Matters
Bu nya sia ŋu: Ðe adãwɔwɔ awɔe be nànye xɔlɔ̃, dɔwɔhati alo srɔ̃ŋutsu nyuia? Ne wodo dziku na wò la, nu eve siawo dometɔ ka wɔwɔe asesẽ na wò wu, be nàɖe wò dziku afo ɖi bababa alo nàɖu dzikua dzi? Esiawo dometɔ ka wɔwɔe aɖee fia be ŋutsu ŋutɔŋutɔe nènye?
Biblia gblɔ be: “Dzigbɔɖitɔ nyo wu kalẽtɔ, eye ame si ɖua eɖokui dzi la, nyo wu duwo xɔla.”—Lododowo 16:32.
Woɖea ŋutsuviwo fiana le filmwo me be wonye ame siwo gbɔdɔnuwo xɔ susu me na. Chris si xɔ fe 17 gblɔ be: “Le filmwo kple televisiondziwɔnawo me la, ŋutsuviwo ɖɔlia nyɔnuviwo wu wofe awudodowo.” Gary si xɔ fe 18 gblɔ kpee be: “Gbɔdɔnuwɔnawo koe xɔa susu me na ŋutsuvi siwo nɔa filmwo me.” Edzena le film aɖewo me be dɔ si dze ŋgɔ ŋutsuviwo le agbe me katã koe nye be woayi kplɔ̃ɖofewo, ano aha alo adɔ kple nyɔnuviwo.
Bu nya sia ŋu: Ðe nàdi be woabu ye abe ŋutsuvi siwo nɔa filmwo me la enea? Ðe ŋutsu ɖɔʋu bua nyɔnuwo be wonye nu siwo woatsɔ aɖi kɔ na gbɔdɔdɔ dzro koa? Alo ɖe wòdea bubu wo ŋua?
Biblia gblɔ be: “Mia dome ame sia ame nanya ale si wòawɔ aɖu ye ŋutɔ fe ŋutilã dzi le kɔkɔenyenye kple bubu me, menye le gbɔdɔdɔ fe dzodzro fe ŋubiabiã me . . . o.”—1 Tesalonikatɔwo 4:4, 5.
Woɖea ŋutsuviwo fiana le filmwo me be wonye ame maɖɔʋuwo. Ŋutsuvi siwo woɖena fiana le filmwo me kple television dzi la nyea kuviatɔwo kple ame maɖɔʋuwo. Ðewohĩ esia tae ame tsitsi aɖewo mekana ɖe ŋutsuviwo dzi tututu o. Gary si fe nya míegblɔ va yi la gblɔ be: “Esi mexɔ fe 16 la, dɔkpɔkpɔ sesẽ nam, elabena nyɔnuwo koe dɔtɔ siwo le míafe nutoa me la dina be yewoaxɔ. Wobua ŋutsuviwo katã be wonye ame maɖɔʋuwo eye womate ŋu aka ɖe wo dzi o!”
Bu nya sia ŋu: Ðe wòsɔ be woabu ŋutsuviwo katã be wonye ame maɖɔʋuwo eye womate ŋu aka ɖe wo dzi o abe ale si wòdzena le filmwo me enea? Aleke nàɖee afia be ye ya yemele nenema o?
Biblia gblɔ be: “Mègana ame aɖeke nado vlo wò ɖekakpuinyenye o. Ke boŋ nànye kpɔɖeŋu na nutefewɔlawo le nufofo me, le agbenɔnɔ me, le lɔlɔ̃ me, le xɔse me, le agbe dzadzɛ nɔnɔ me.”—1 Timoteo 4:12.
Nu si wòle be nànya
Nu siwo dzena le filmwo kple boblododowo me la tea ŋu kpɔa ŋusẽ gã aɖe ɖe ame dzi. Le kpɔɖeŋu me, nu siwo dzena le filmwo alo boblododowo me ate ŋu ana nàsusui be ehiã be ye hã yeasrɔ̃ atsyã siwo le tsia dzi hafi woabu ye ɖe ame me. Colin, ŋutsuvi si xɔ fe 17 gblɔ be: “Woɖea ale si wòle be ŋutsuviwo nado awui la fiana le boblododowo me eye nyɔnuviwo nɔa kukum ɖe wo dzi. Adzro wò vevie be ye hã yeayi aɖafle awu mawo tɔgbi. Mɔ̃ sia ɖem zi ɖeka zi eve aɖewo!”
Bu nya sia ŋu: Ðe ale si nèdoa awui la ɖea ame si tututu nènye la fiana alo ɖe wòɖenɛ fiana be amewo yome ko nèdzea? Ame kawoe wòɖea vi na ne ètsɔ wò ga le awu siwo le tsia dzi la flem?
Biblia gblɔ be: “Midzudzɔ agbenɔnɔ ɖe nuɖoanyi sia fe nɔnɔme nu.”—Romatɔwo 12:2.
Ŋutsuvi siwo woɖena fiana le filmwo alo boblododowo me fe nuwɔnawo sɔsrɔ̃ mana nuwò nadzɔ dzi na nyɔnuviwo o. Bu nya siwo nyɔnuvi aɖewo gblɔ la ŋu kpɔ:
“Malɔ̃ ŋutsuvi siwo ɖea wofe amenyenye ŋutɔŋutɔ fiana wu ŋutsuvi siwo wɔa ameŋkumenu be yewoatsɔ adze amewo ŋu. Le nyatefe me la, ŋutsuvi siwo dzea agbagba be yewoadze amewo ŋu la fe nu va ɖia kokoe!”—Anna.
“Woɖenɛ fiana le boblododowo me wòdzena be ele be mɔ̃ɖaŋunu aɖewo koŋ nanɔ ŋutsuviwo si alo woadzra ɖo le mɔ aɖe nu hafi wofe nu nadze nyɔnuviwo ŋu. Gake ne nyɔnuviwo va tsi la, menye nu siawo ŋue wogava tsia dzi ɖo le ŋutsuwo ŋu o. Ke boŋ woléa ŋku ɖe ŋutsuawo fe nɔnɔme nyuiwo kple ale si wòwɔa nu ɖe amewo ŋui la ŋu. Le kpɔɖeŋu me, ŋutsuvi siwo ɖia anukware eye wowɔa nutefe la fe nue léa dzi na nyɔnuviwo.”—Danielle.
“Zi geɖe la, ŋutsuvi si dze ɖeka wu gbɔgblɔ la, ɖe wònɔa eɖokui kpɔm, eye nyemedina be made ha kple ame ma tɔgbi o. Ne èdze ɖeka wu adɔ̃ evɔ wò agbenɔnɔ menyo o la, wò nu malé dzi nam gbeɖe o.”—Diana.
Bu nya sia ŋu: Biblia gblɔ tso ŋutsuvi Samuel ŋu be “ɖevi la le tsitsim, eye efe nu nyo Yehowa kple amegbetɔwo siaa ŋu.” (1 Samuel 2:26) Nɔnɔme nyui kawoe wòle be wòasu asiwò ale be woafo nu nyui ma tso wò hã ŋutiwò?
Biblia gblɔ be: “Miwɔ ŋutsu.”—1 Korintotɔwo 16:13.
-
Nu si nàte ŋu awɔ
Da nu siwo woɖena fiana le filmwo me la kpɔ. De dzesi Biblia fe nya siawo: “Nu sia nu si le xexea me—ŋutilã fe nudzodzro kple ŋkuwo fe nudzodzro kple ame fe nunɔamesiwo fiafia adegbefofotɔe—la metso Fofo la gbɔ o, ke boŋ xexea me wotso.”—1 Yohanes 2:16.
Nu siawo tututue wodoa bobloe le filmwo me, eye wonana wòdzena abe ɖe naneke megblẽ le wo ŋu o ene. Eya ta dze agbagba nàda nu siwo nèkpɔna la kpɔ be wonyo mahã. Zi geɖe la, ɖeko boblodolawo doa boblo nu mawo be amewo nafle wo ne yewoakpɔ ga geɖe.
Nye ame si nèdi be yeanye. Biblia gblɔ be: “Mido amenyenye yeye la, si wɔm wole yeyee to sidzedze vavãtɔ me le Ame si wɔe la fe nɔnɔme nu,” ke menye le ale si woɖɔa amewo le filmwo me la nu o.—Kolosetɔwo 3:10.
Nu si akpe ɖe ŋuwò nàwɔ ɖe aɖaŋuɖoɖo sia dzie nye be nàde ŋugble tso nɔnɔme nyui siwo nàdi be woanya na ye, siwo nètia le nyati sia fe gɔmedzedze la ŋu. Ðe manyo be nàdze egɔme fifia atu nɔnɔme siawo ɖo alo adze agbagba be woaganyo ɖe edzi oa?
Srɔ̃ ame siwo ɖoa kpɔɖeŋu nyuiwo. Biblia gblɔ be: “Ame si zɔna kple nunyalawo la, adze nunya.” (Lododowo 13:20) Wò ame nyanyɛ kawoe ɖee fia le wofe agbenɔnɔ me be yewodze nunya? Wo dometɔ aɖewo ate ŋu anye nyruiwò alo tɔwò. Ðewo hã ate ŋu anye xɔ̃wòwo alo wò ame nyanyɛ bubuwo. Ŋutsu kpɔɖeŋu nyui ɖola geɖewo le Yehowa Ðasefowo fe hamewo me. Kpɔɖeŋu nyui ɖola geɖewo le Biblia hã me. Wo dometɔ ɖekae nye Tito, ame si ɖo kpɔɖeŋu nyui ɖi na sɔhɛwo.—Tito 2:6-8.
Aɖaŋuɖoɖo: Zã agbalẽ si nye Srɔ̃ Wofe Xɔse nàtsɔ asrɔ̃ nu tso bibliameme siwo ɖo kpɔɖeŋu nyui ɖi na ŋutsuwo la ŋu, wo dometɔ aɖewoe nye Habel, Noa, Abram, Samuel, Eliya, Yona, Yosef kple Petro.


text: 20 “Elabena Dzifofiaɖufe la le abe afetɔ aɖe si do go ŋdi kanya be yeaɖadi apatɔwo woawɔ dɔ le yefe waingble me ene.+2 Esi wòfo asi kple dɔwɔlawo eye wolɔ̃ be wòaxe denario* ɖeka na yewo ŋkeke ɖeka vɔ la, eɖo wo ɖe efe waingble la me.3 Esi wògado go le gafofo etɔ̃lia* me lɔfo la, ekpɔ ame bubuwo le tsitre ɖe asi me siwo mele dɔ aɖeke wɔm o;4 eye wògblɔ na wo be: ‘Miawo hã miyi waingble la me, eye maxe fe si dze la na mi.’5 Eya ta woyi. Egado go le gafofo adelia* kple asiekelia* me lɔfo, eye wòwɔ nenema ke.6 Mlɔeba le gafofo wuiɖekɛlia* me lɔfo la, edo go, eye wòkpɔ ame bubuwo le tsitre ɖi, eye wòbia wo be, ‘Nu ka tae miele tsitre ɖe afi sia ŋkeke bliboa katã dɔ aɖeke mawɔmawɔe?’7 Woɖo eŋu nɛ be: ‘Elabena ame aɖeke metsɔ mí be míawɔ dɔ na ye o.’ Egblɔ na wo be: ‘Miawo hã miyi waingble la me.’8 “Esi fiẽsi ɖo la, waingbletɔa gblɔ na efe nuwo dzi kpɔla be, ‘Yɔ dɔwɔlawo nàxe fe na wo,+ eye nàdze egɔme tso ame mlɔetɔwo dzi va se ɖe gbãtɔwo dzi.’9 Esi gafofo wuiɖekɛlia me tɔwo va la, wo dometɔ ɖe sia ɖe xɔ denario* ɖeka.10 Eya ta esi ame gbãtɔwo va la, wosusu be yewoaxɔ wòasɔ gbɔ wu, ke woxe denario* ɖekaɖeka na woawo hã.11 Esi woxɔe la, woto nyatofoe le afetɔ la ŋu12 be: ‘Ame mlɔetɔ siawo wɔ dɔ gafofo ɖeka ko; ke èna wosɔ kple mí ame siwo kpe fu wɔ dɔ sesĩe le ŋdɔgbe ŋkeke bliboa katã!’13 Ke eɖo eŋu na wo dometɔ ɖeka be: ‘Xɔ̃, nyemedze agɔ le dziwò o ɖe. Denario* ɖeka dzie nye kpli wò míelɔ̃ ɖoe?+14 Xɔ tɔwò nàdzo. Melɔ̃ be maxe fe na ame mlɔetɔ siawo abe ale si mexee na wòe ene.15 Ðe nyemekpɔ mɔ azã nye ŋutɔ nye nuwo ale si melɔ̃ oa? Alo nyui* si mewɔ lae na nèle ŋu ʋãma?’*+16 Aleae mlɔetɔwo azu gbãtɔwo, eye gbãtɔwo azu mlɔetɔwo.”+17 Ke esi wole mɔ dzi yina Yerusalem la, Yesu ɖe kpɔ nusrɔ̃la wuieveawo gblɔ na wo be:+18 “Kpɔ ɖa! Míeyina Yerusalem, eye woade Amegbetɔvi la asi na nunɔlawo fe tatɔwo kple agbalẽfialawo. Woatso kufia nɛ,+19 eye woadee asi na dukɔwo me tɔwo woaɖu fewu le eŋu, woafoe kple atam, eye woahee ɖe ati ŋu;+ gake woafɔe ɖe tsitre le ŋkeke etɔ̃a gbe.”+20 Eye Zebedeo viwo+ dada kple viaŋutsu eveawo va Yesu gbɔ, eye nyɔnua dze klo henɔ nane biamee.+21 Ebia nyɔnua be: “Nu ka dim nèle?” Eɖo eŋu nɛ be: “Na be vinyeŋutsu eve siawo dometɔ ɖeka nanɔ anyi ɖe wò ɖusime eye evelia ɖe wò miame le wò Fiaɖufe la me.”+22 Yesu ɖo eŋu be: “Mienya nu si biam miele o. Ðe miate ŋu ano kplu si no ge malaa?”+ Woɖo eŋu nɛ be: “Míate ŋui.”23 Egblɔ na wo be: “Miano nye kplu la baa,+ gake anyinɔnɔ ɖe nye ɖusime alo miame ya la, menye tɔnye be mana o, ke boŋ ame siwo Fofonye dzrae ɖo ɖi na la tɔe.”+24 Esi ame ewo susɔeawo see la, dzi ku wo ɖe nɔvi eveawo ŋu.+25 Ke Yesu yɔ wo va eɖokui gbɔ gblɔ na wo be: “Mienyae be dukɔwo fe dziɖulawo ɖua afetɔ ɖe wo dzi, eye amegãwo kpɔa ŋusẽ ɖe wo dzi.+26 Meganɔ alea le mia dome o;+ ke boŋ ame sia ame si di be yeanye gã le mia dome la nanye miafe subɔla,+27 eye ame sia ame si di be yeanye gbãtɔ le mia dome la nanye miafe kluvi.+28 Abe ale si ko Amegbetɔvi la meva be woasubɔ ye o, ke boŋ be yeasubɔ+ eye yeatsɔ yefe agbe* ana wòanye tafe na ame geɖewo la ene.”+29 Esi wole dzodzom le Yeriko la, ame gbogbo aɖewo kplɔe ɖo.30 Eye kpɔ ɖa, ŋkuagbãtɔ eve nɔ anyi ɖe mɔ to, eye esi wose be Yesu va yina la, wodo ɣli gblɔ be: “Afetɔ, David Vi, kpɔ nublanui na mí!”+31 Ke ameha la blu ɖe wo ta be woazi ɖoɖoe; ke wogado ɣli ɖe edzi be: “Afetɔ, David Vi lee, kpɔ nublanui na mí dzro!”32 Eya ta Yesu tɔ, eye wòyɔ wo hebia wo be: “Nu kae miedi be mawɔ na mi?”33 Woɖo eŋu nɛ be: “Afetɔ, na míafe ŋkuwo naʋu.”34 Wofe nu wɔ nublanui na Yesu, eye wòka asi wofe ŋkuwo ŋu,+ enumake wogakpɔ nu, eye wodze eyome.


text:
Èxɔ “Nyatefegbɔgbɔ” Laa?
Èxɔ “Nyatefegbɔgbɔ” Laa?
‘Fofo la ana nyaxɔɖakɔla bubu si nye nyatefegbɔgbɔ la mi, bena wòanɔ anyi kpli mi vaseɖe mavɔmavɔ me.’—YOHANES 14:16, 17.
1. Nyatakaka vevi kae Yesu na efe nusrɔ̃lawo le gafofo mamlɛ siwo me wònɔ anyi kpli wo le dzifoxɔa dzi me?
“AƑETƆ, afika nèyina?” Nya siwo Yesu fe apostolowo biae le gafofo mamlɛ siwo me wònɔ anyi kpli wo le dzifoxɔa dzi le Yerusalem la dometɔ ɖekae nye ma. (Yohanes 13:36) Esi kpekpea nɔ edzi yim la, Yesu na wonya be ɣeyiɣia de azɔ be yeadzo le wo gbɔ agbugbɔ ayi ye Fofo gbɔ. (Yohanes 14:28; 16:28) Maganɔ wo gbɔ le ŋutilã me afia nu wo ahaɖo wofe biabiawo ŋu azɔ o. Gake egblɔ na wo kakaɖedzitɔe be: “Maɖe kuku na Fofo la, eye wòana nyaxɔɖakɔla [alo, akɔfala] bubu mi, bena wòanɔ anyi kpli mi vaseɖe mavɔmavɔ me.”—Yohanes 14:16, NW fe etenuŋɔŋlɔ.
2. Nuka fe ŋugbee Yesu do be yeaɖo ɖe nusrɔ̃laawo ne yedzo?
2 Yesu gblɔ nusi nyaxɔɖakɔla ma nye eye wòɖe alesi wòakpe ɖe efe nusrɔ̃lawo ŋui me. Egblɔ na wo be: “Nyemegblɔ esiawo na mi tso gɔmedzedzea me o; elabena meli kpli mi. [Gake] azɔ la meyina amesi dɔm ɖa la gbɔ . . . Enyo na mi be, meyina; elabena ne nyemeyi o la, nyaxɔɖakɔla mele mia gbɔ va ge o; ke ne meyi la, maɖoe ɖe mi. . . . Ne eya, si nye nyatefegbɔgbɔ va la, akplɔ mi ayi ɖe nyatefe blibo la katã me.”—Yohanes 16:4, 5, 7, 13.
3. (a) Ɣekaɣie woɖo ‘nyatefegbɔgbɔa’ ɖe Kristotɔ gbãtɔawo? (b) Mɔ vevi ka nue gbɔgbɔa nye “nyaxɔɖakɔla” le na wo?
3 Ŋugbedodo sia va eme le fe 33 M.Ŋ. fe Pentekoste-ŋkekea dzi, abe alesi apostolo Petro ɖi ɖase le eŋu ene be: “Nenem Yesu sia la Mawu fɔe ɖe tsitre, nusia ŋuti mí katã míenye ɖaseɖilawo le. Azɔ la esi wodoe ɖe dzi ɖe Mawu fe nuɖusi me, eye wòxɔ [gbɔgbɔ kɔkɔe] fe ŋugbedodo hã tso Fofoa gbɔ la, etrɔ nusi kpɔm miele kple nusi sem miele la kɔ ɖe anyi.” (Dɔwɔwɔwo 2:32, 33) Abe alesi míakpɔe emegbe ene la, gbɔgbɔ kɔkɔe si wokɔ ɖe anyi le Pentekoste-ŋkekea dzi la wɔ nu geɖe na Kristotɔ gbãtɔwo. Gake Yesu do ŋugbe be ‘nyatefegbɔgbɔa aɖo ŋku nya siwo katã yegblɔ na wo la dzi na wo.’ (Yohanes 14:26) Ana be woaɖo ŋku Yesu fe subɔsubɔdɔa kple nufiafiawo dzi kple nya siwo tututu wògblɔ gɔ̃ hã dzi, ale be woaŋlɔ wo ɖi. Esia anya kpe ɖe apostolo Yohanes si zu ame tsitsi la ŋu ŋutɔ le fe alafa gbãtɔ M.Ŋ. fe nuwuwu me, esime wòdze efe Nyanyuia ŋɔŋlɔ gɔme. Nuxlɔ̃ame xɔasi si Yesu na esime wòɖo efe ku fe Ŋkuɖodzia anyi la nɔ nuŋlɔɖi ma me.—Yohanes, ta 13-17.
4. Aleke ‘nyatefegbɔgbɔa’ kpe ɖe Kristotɔ amesiamina gbãtɔawo ŋui?
4 Yesu gado ŋugbe na nusrɔ̃la gbãtɔawo be gbɔgbɔa ‘afia nuwo katã wo’ eye ‘wòakplɔ wo ayi ɖe nyatefe blibo la katã me.’ Gbɔgbɔa akpe ɖe wo ŋu woase Ŋɔŋlɔawo me nu goglowo gɔme eye wòana woalé nukpɔsusu, nugɔmesese, kple tameɖoɖo ɖeka me ɖe asi. (Korintotɔwo I, 2:10; Efesotɔwo 4:3) Eyata gbɔgbɔ kɔkɔea do ŋusẽ Kristotɔ gbãtɔ mawo be wofo fu nye “dɔla nutefewɔla kple aɖaŋudzela” si ana ‘gbɔgbɔmenuɖuɖu’ Kristotɔ amesiamina ɖesiaɖe “le ɣeyiɣi nyui dzi.”—Mateo 24:45.
Gbɔgbɔ la Ðia Ðase
5. (a) Mɔkpɔkpɔ yeye kae Yesu ɖe fia efe nusrɔ̃lawo le Nisan 14, fe 33 M.Ŋ. fe zã me? (b) Akpa kae gbɔgbɔ kɔkɔea awɔ le Yesu fe ŋugbedodoa me vava me?
5 Le Nisan 14, fe 33 M.Ŋ. fe zã me la, Yesu na nyanya efe nusrɔ̃lawo be yeava kplɔ wo emegbe ne woava nɔ ye kpakple ye Fofo gbɔ le dzifo. Egblɔ na wo be: “Fofonye feme la nɔfe geɖewo li; ɖe mele nenema o la, ne megblɔe na mi; elabena meyina, be madzra tefe ɖo ɖi na mi. Eye ne meyi, eye medzra tefe ɖo ɖi na mi la, magava, eye maxɔ mi ɖe nye ŋutɔ gbɔnye, bena afisi nye la mele la, miawo hã mianɔ afima.” (Yohanes 13:36; 14:2, 3) Woaɖu dzi kplii le efe Fiaɖufe me. (Luka 22:28-30) Be dzifomɔkpɔkpɔ sia nasu wo si la, ele be ‘woadzi wo atso gbɔgbɔ me’ woanye Mawu fe gbɔgbɔmeviwo eye woasi ami na wo be woanye fiawo kple nunɔlawo asubɔ kple Kristo le dzifo.—Yohanes 3:5-8; Korintotɔwo II, 1:21, 22; Tito 3:5-7; Petro I, 1:3, 4; Nyaɖeɖefia 20:6.
6. (a) Ɣekaɣie dzifoyɔyɔa dze egɔme, eye ame nenie woyɔ? (b) Nukawo mee wonyrɔa amesiwo woyɔ la ɖo?
6 “Dzifoyɔyɔ” sia dze egɔme tso fe 33 M.Ŋ. fe Pentekoste-ŋkekea dzi, eye edze abe fe 1930-awo fe domedomee wòwu enu koŋ ene. (Hebritɔwo 3:1) Ame xexlẽme si nu gbɔgbɔ kɔkɔea tre be woanye gbɔgbɔ me Israel enye ame 144,000, siwo ‘wofle tso amewo dome.’ (Nyaɖeɖefia 7:4; 14:1-4) Wonyrɔ amesiawo ɖe Kristo fe gbɔgbɔŋutilã me, ɖe efe hame me, kple ɖe efe ku me. (Romatɔwo 6:3; Korintotɔwo I, 12:12, 13, 27; Efesotɔwo 1:22, 23) Le wofe nyɔnyrɔxɔxɔ ɖe tsi me kple gbɔgbɔ kɔkɔea tsɔtsɔ asi ami na woe megbe la, woage ɖe ɖokuitsɔtsɔsavɔgbenɔnɔ aɖe me, si nye nutefewɔwɔ fe agbenɔnɔ vaseɖe ku me.—Romatɔwo 6:4, 5.
7. Nukatae Kristotɔ amesiaminawo koe dze na kpɔɖeŋunuawo ɖuɖu le Ŋkuɖodzia me?
7 Esi Kristotɔ amesiamina siawo nye gbɔgbɔ me Israel-viwo ta la, wole nubabla yeye si Yehowa wɔ kple “Mawu fe Israel” la me. (Galatiatɔwo 6:16; Yeremya 31:31-34) Kristo fe ʋu si wòkɔ ɖi lae wotsɔ ɖo kpe nubabla yeyea dzii. Yesu fo nu tso nusia ŋu esi wòɖo efe ku fe Ŋkuɖodzia anyi. Luka ŋlɔ bena: “Esi wòtsɔ abolo ɖe asi la, eda akpe ɖe edzi, eye wòŋe eme hetsɔe na wo gblɔ bena: Esiae nye nye ŋutilã, si wona le mia ta; miwɔ esia hena ŋkuɖoɖo dzinye. Eye nenema ke wòtsɔ kplu la le fiẽnuɖuɖu la megbe hegblɔ bena: Kplu sia enye nubabla yeye le nye ʋu me, si wokɔ ɖe anyi le mia ta.” (Luka 22:19, 20) Le Kristo fe ku fe Ŋkuɖodzia ɖuɖu me la, ame susɔeawo, alo ame 144,000 la fe ame susɔe siwo le anyigba dzi, koe nye amesiwo dze akpɔ gome le kpɔɖeŋu boloa ɖuɖu kple wein la nono me.
8. Aleke amesiaminawo wɔna nyana be woyɔ yewo hena dzifoyiyi?
8 Aleke amesiaminawo wɔna nyana be woyɔ yewo hena dzifoyiyi? Woxɔa gbɔgbɔ kɔkɔea fe ɖaseɖiɖi wòdzena fã. Apostolo Paulo ŋlɔ na amesiawo be: “Ame alesi nu Mawu fe [gbɔgbɔ] kplɔna la, woawo la, mawuviwo wonye. . . . Gbɔgbɔ la ŋutɔ ɖia ɖase kpena ɖe míafe gbɔgbɔ la ŋu bena, mawuviwo míenye. Ke ne viwo míenye la, ekema domenyilawo hã míenye: Mawu fe domenyilawo kple Kristo fe hadomenyilawo, ne ele ale bena, míekpe fu kplii, bene mía ŋuti nakɔ hã kplii.” (Romatɔwo 8:14-17) Gbɔgbɔa fe ɖaseɖiɖi sia nu sẽna ale gbegbe be amesiwo me dzifoyɔyɔa ŋuti ɖikeke suetɔ kekeake le ate ŋu afo nya ta wòasɔ be yewomexɔ yɔyɔa o, eye tso ema dzi woadzudzɔ Ŋkuɖodzia fe kpɔɖeŋunuawo ɖuɖu.
Gbɔgbɔa Kple Alẽ Bubuawo
9. Ƒufofo vovovo eve kawo ŋu nyae wogblɔ le Nyanyuiawo kple Nyaɖeɖefia fe agbalẽa me?
9 Esi Yesu nya be Kristotɔ siwo woyɔ be woanye Luka 12:32; Yohanes 10:16) Alẽ bubuawo siwo nu woafo fu le nuwuɣia me anye “ameha gã” la, siwo atsi agbe le “xaxa gã” la me eye agbenɔnɔ le paradisonyigba dzi tegbee fe mɔkpɔkpɔ le wo si la. Dzidzɔtɔe la, ŋutega si Yohanes kpɔ le fe alafa gbãtɔ M.Ŋ. fe nuwuwu la de vovototo ameha gã la kple gbɔgbɔ me Israel fe ame 144,000 la dome. (Nyaɖeɖefia 7:4, 9, 14) Ðe alẽ bubuawo hã xɔa gbɔgbɔ kɔkɔea, eye ne woxɔnɛ la, aleke wòkpɔa ŋusẽ ɖe wofe agbe dzii?gbɔgbɔ me Israel la le ʋɛ ta la, eyɔ wo be “ha sue.” Wonye amesiwo woxɔ ɖe nubabla yeyea fe ‘alẽxɔ me,’ eye woto vovo na ‘alẽ bubuawo,’ siwo ŋu xexlẽme mele o, amesiwo ŋu Yesu gblɔ le be ele be yeafo woawo hã nu fu. (
10. Aleke wonyrɔa alẽ bubuawo ‘ɖe Fofo la kple Vi la kpakple gbɔgbɔ kɔkɔe la fe ŋkɔa mee’?
10 Le nyatefe me la, gbɔgbɔ kɔkɔea wɔa akpa vevi aɖe le alẽ bubuawo fe agbe me. Wonyrɔa wo “ɖe Fofo la kple Vi la kpakple [gbɔgbɔ kɔkɔe] la fe ŋkɔa me,” wònyea wofe adzɔgbeɖeɖe na Yehowa fe kpɔɖeŋu. (Mateo 28:19) Wolɔ̃na ɖe Yehowa fe dziɖuɖu dzi, wobɔbɔa wo ɖokui ɖe Kristo te wònyea wofe Fia kple Ðela, eye woɖea mɔ le wo ɖokui ŋu na Mawu fe gbɔgbɔ, alo dɔwɔŋusẽ, fe dɔwɔwɔ le wofe agbe me. Wodzea agbagba tsea ‘gbɔgbɔa fe kuwo,’ siwo nye “lɔlɔ̃, dzidzɔ, ŋutifafa, dzigbɔgbɔ blewu, dɔmekɔkɔ, dɔmenyonyo, [xɔse], dɔmefafa, ɖokuidziɖuɖu” tso ŋkeke yi ŋkeke.—Galatiatɔwo 5:22, 23.
11, 12. (a) Aleke wokɔ amesiaminawo ŋu le mɔ tɔxɛ ŋutɔ aɖe nui? (b) Mɔ ka nue wokɔ alẽ bubuawo ŋu le hena wole kɔkɔe?
11 Ele hã be alẽ bubuawo naɖe mɔ Mawu fe Nya kple efe gbɔgbɔ kɔkɔea nakɔ wo ŋu. Wokɔ amesiaminawo ya ŋu xoxo le mɔ tɔxɛ ŋutɔ aɖe nu, woda asi ɖe wo dzi be wole dzɔdzɔe eye wole kɔkɔe anye Kristo fe ŋugbetɔ. (Yohanes 17:17; Korintotɔwo I, 6:11; Efesotɔwo 5:23-27) Nyagblɔɖila Daniel yɔ wo be ‘Dzifoʋĩtɔ la fe ame kɔkɔewo,’ siwo si Fiaɖufe la asu le Yesu Kristo, ‘amegbetɔvi’ la te. (Daniel 7:13, 14, 18, 27) Do ŋgɔ la, Yehowa to Mose kple Aron dzi gblɔ na Israel-dukɔa be: “Nyee nye Yehowa, miafe Mawu. Eyata miwɔ mia ɖokui kɔkɔe, eye mianɔ kɔkɔe, elabena kɔkɔetɔ menye.”—Mose III, 11:44.
12 Nusi nya “kɔkɔenyenye” fia koŋue nye “nuwɔwɔ alo mɔnu si woato awɔ nu wòanɔ kɔkɔe, ɖeɖe ɖe aga, alo ame ɖokui ɖeɖe ɖe vovo hena Yehowa Mawu subɔsubɔ alo efe zazã; ame ɖokui wɔwɔ kɔkɔe, ame ɖokui ŋu kɔkɔ, alo ɖi ɖeɖe le ame ɖokui ŋu.” Tso keke fe 1938 me ke la, Eŋlisigbe me Gbetakpɔxɔ gblɔ be ele be Yonadabwo, alo alẽ bubuawo, “nanya be wobia adzɔgbeɖeɖe kple kɔkɔenyenye tso amesiame si ava nye ameha gã la me tɔ siwo anɔ anyigba dzi la si.” Le ameha gã la ŋuti ŋutega si woŋlɔ ɖe Nyaɖeɖefia fe agbalẽa me me la, wogblɔ le wo ŋu be “wonyã wofe awuwo, eye wowɔ wo ɣie le alẽvi la fe ʋu la me” eye be ‘wotsɔa subɔsubɔ kɔkɔe nanɛ zã kple keli le efe xɔ la me.’ (Nyaɖeɖefia 7:9, 14, 15) Le gbɔgbɔ kɔkɔea fe kpekpeɖeŋu me la, alẽ bubuawo wɔa wofe ŋutete ɖesiaɖe be yewoaɖo Yehowa fe kɔkɔenyenye fe nudidiwo gbɔ.—Korintotɔwo II, 7:1.
Nyuiwɔwɔ na Kristo Nɔviwo
13, 14. (a) Le Yesu fe alẽ kple gbɔ̃wo ŋuti lododoa nu la, nuka dzie alẽawo fe ɖeɖekpɔkpɔ nɔ te ɖo? (b) Le nuwuɣi sia me la, aleke alẽ bubuawo wɔa nyui na Kristo nɔviwoe?
13 Yesu fo nu tso kadodo kplikplikpli si le alẽ bubuawo kple ha sue la dome ŋu le alẽ kple gbɔ̃wo ŋuti lo si le efe ‘nuɖoanyiawo fe nuwuwu’ ŋuti nyagblɔɖia me la me. Yesu ɖee fia kɔte le lododo ma me be alẽ bubuawo fe ɖeɖekpɔkpɔ nɔ te ɖe nɔnɔme si le wo si ɖe amesiaminawo, siwo wòyɔ be ‘ye nɔviwo,’ ŋu la dzi. Egblɔ be: “Fia la agblɔ na amesiwo le efe nuɖusi me la bena: Miva, mi Fofonye fe ame yayrawo, minyi fiaɖufe, si wodzra ɖo ɖi na mi tso xexeme fe gɔmeɖoɖoanyi me la, fe dome! . . . Vavã mele egblɔm na mi bena: Nusianu, si miewɔ na nenem nɔvinye sue siawo dometɔ ɖeka la, nyee miewɔe na.”—Mateo 24:3; 25:31-34, 40.
14 Nyagbɔgblɔ “nusianu si miewɔ” la ku ɖe kpekpeɖeŋunu siwo woawɔ lɔlɔ̃tɔe na Kristo nɔvi siwo wotsɔ gbɔgbɔ dzii, siwo ŋu Satana fe xexea wɔ nu ɖo abe amedzrowo ene, hede wo dometɔ aɖewo gɔxɔ me gɔ̃ hã la ŋu. Nuɖuɖu, awudodo, kple lãmesẽnyawo gbɔ kpɔkpɔ hiãa wo. (Mateo 25:35, 36, NW fe etenuŋɔŋlɔ) Le nuwuɣi sia me la, amesiaminawo dometɔ geɖe ge ɖe nɔnɔme siawo me tso fe 1914 me ke. Yehowa Ðasefowo fe egbegbeŋutinya ɖo kpe edzi be wofe zɔhɛ wɔnutefewo, siwo nye alẽ bubuawo doa alɔ wo, le alesi gbɔgbɔa ʋã woe nu.
15, 16. (a) Dɔ ka wɔwɔ mee alẽ bubuawo do alɔ Kristo nɔvi amesiaminawo le koŋ le anyigba dzi? (b) Aleke amesiaminawo ɖe wofe ŋudzedzekpɔkpɔ fia alẽ bubuawoe?
15 Alẽ bubuawo kpe ɖe Kristo nɔvi amesiamina siwo le anyigba dzi le nuwuɣi sia me ŋu vevie, vevietɔ le dɔ si Mawu de wo si be “woaɖe gbefã fiaɖufeŋutinya nyui sia afia amewo le xexe blibo la katã me, bena wòanye ɖaseɖiɖi na dukɔwo katã” la wɔwɔ me. (Mateo 24:14; Yohanes 14:12) Esi amesiaminawo fe xexlẽme si le anyigba dzi la dzi le ɖeɖem kpɔtɔ le feawo me la, alẽ bubuawo ya tɔ le dzidzim ɖe edzi ɖo ame miliɔn geɖe. Wo dometɔ akpe geɖe wɔ ɣeyiɣiawo katã fe nyanyuigbɔgblɔdɔa—wonye mɔɖelawo kple dutanyanyuigblɔlawo—henɔa Fiaɖufe ŋuti nyanyuia gblɔm “vaseɖe anyigba fe sefe ke.” (Dɔwɔwɔwo 1:8) Ame bubuwo kpɔa gome le ɖaseɖiɖidɔa me alesi woate ŋui hekpea asi ɖe dɔ vevi sia ŋu le ga gome dzidzɔtɔe.
16 Aleke gbegbee Kristo nɔvi amesiaminawo kpɔa ŋudzedze ɖe kpekpeɖeŋu vavã sia si wofe zɔhɛ alẽ bubuawo naa wo ŋui enye si! Woɖe wofe seselelãmewo gblɔ nyuie le agbalẽ si nye Worldwide Security Under the “Prince of Peace,” si dɔla fe ha la ta le fe 1986 me la me. Egblɔ be: “Tso keke Xexemeʋa II wɔɣi ke la, Yesu fe ‘nuɖoanyiawo fe nuwuwu’ ŋuti nyagblɔɖia fe emevava tso akpa si ‘alẽ bubuawo’ fe “ameha gã” la wɔna gbɔ koŋ. . . . Eyata míele akpe manyagblɔ aɖe dam na dukɔwo dome gbe vovovo dolawo fe “ameha gã” la le akpa gã si wɔm wole le [Yesu] fe nyagblɔɖi si le Mateo 24:14 me vava me la ta!”
‘Womawɔ Wo Blibo Míawo Manɔmee O’
17. Mɔ ka nue ‘womawɔ’ nutefewɔla siwo nɔ anyi le blema siwo woafɔ ɖe tsitre va anyigba dzi la ‘blibo amesiaminawo manɔmee o’ le?
17 Esime apostolo Paulo nɔ nu fom abe amesiaminawo dometɔ ɖeka ene ku ɖe ŋutsu kple Hebritɔwo 11:35, 39, 40) Le Ƒe Akpe Ðeka la me la, Kristo kple nɔvia amesiamina 144,000 siwo le dzifo la anye fiawo kple nunɔlawo adudu Kristo fe tafevɔsaa me viɖewo ɖe anyigbaa dzi. To esia mee woawɔ alẽ bubuawo “blibo” le ŋutilã kple susu me.—Nyaɖeɖefia 22:1, 2.nyɔnu nutefewɔla siwo nɔ anyi do ŋgɔ na Kristo ŋu la, eŋlɔ bena: “Amesiawo katã la, wònye woxɔ ɖaseɖiɖi nyui to xɔse me hafi, gake wofe asi mesu ŋugbedodo la dzi o; elabena Mawu kpɔ nu aɖe, si nyo wu la, da ɖi na mí, bena womagawɔ wo [amesiaminawo] blibo míawo mía eme manɔmanɔ o.” (
18. (a) Nuka gɔmee wòle be Biblia fe nyatefenyawo nakpe ɖe alẽ bubuawo ŋu woase? (b) Nukae alẽ bubuawo le mɔ kpɔm na esi wole “mawuviwo fe ɖeɖefia” la lalam?
18 Ele be esiawo katã nana alẽ bubuawo nase nusitae Kristotɔwo fe Hela Ŋɔŋlɔawo he susu yi Kristo kple nɔvia amesiaminawo kpakple akpa vevi si le wo si le Yehowa fe tameɖoɖowo me vava me dzi koŋ la gɔme. Eyata alẽ bubuawo bunɛ be enye mɔnukpɔkpɔ be yewoado alɔ dɔla fe ha amesiaminawo le mɔ sia mɔ si yewoate ŋui nu esime yewole “mawuviwo fe ɖeɖefia” la lalam le Harmagedon kple le Ƒe Akpe Ðeka la me. Woate ŋu anɔ mɔ kpɔm be ‘woaɖe yewo tso gbegblẽ fe kluvinyenye me ayi ɖe mawuviwo fe ŋutikɔkɔe fe ablɔɖe la me.’—Romatɔwo 8:19-21.
Wowɔ Ðeka le Gbɔgbɔ me le Ŋkuɖodzia Ðuɣi
19. Nukae ‘nyatefegbɔgbɔa’ wɔ na amesiaminawo kple wofe zɔhɛwo, eye aleke woawɔ ɖeka etɔxɛe le March 28 fe fiẽ mee?
19 Yesu gblɔ le gbe si wòdo ɖa tsɔ wu kpekpea nui le Nisan 14, fe 33 M.Ŋ. fe zãa me me be: “Mele biabiam . . . bena wo katã woazu ɖeka, sigbe alesi wò, Fofo, nèle menye, eye nye hã mele mewò ene, bena woawo hã woazu ɖeka le mía me, bena xexeame naxɔe ase be, wòe dɔm ɖa.” (Yohanes 17:20, 21) Le lɔlɔ̃ me Mawu dɔ Via be wòatsɔ efe agbe ana axɔ amesiaminawo kple amefome toɖolawo fe xexeame ɖe agbe. (Yohanes I, 2:2) “Nyatefegbɔgbɔ” la wɔ Kristo nɔviwo kple wofe zɔhɛwo ɖekae. Le March 28 fe ɣeɖoto la, fufofo evea siaa akpe ɖekae aɖo ŋku Kristo fe ku kple nusiwo katã Yehowa wɔ na wo to Via lɔlɔ̃a, Kristo Yesu, fe vɔsa dzi la dzi. Neva eme be wɔna vevi ma tefe nɔnɔ nado ŋusẽ ɖekawɔwɔ si le wo dome eye wòagbugbɔ wofe tame si woɖo kplikpaa be yewoayi edzi awɔ Mawu fe lɔlɔ̃nu la awɔ yeyee, wòanye kpeɖodzi be edzɔa dzi na wo be yewole amesiwo Yehowa lɔ̃na la dome.
Numetoto
• Ɣekaɣie woɖo ‘nyatefegbɔgbɔa’ ɖe Kristotɔ gbãtɔwo, eye aleke wònye “nyaxɔɖakɔla” na woe?
• Aleke amesiaminawo wɔna nyana be woyɔ yewo hena dzifoyiyi?
• Mɔ kawo nue Mawu fe gbɔgbɔ wɔa dɔ ɖe alẽ bubuawo dzi le?
• Aleke alẽ bubuawo wɔ nyui na Kristo nɔviwoe, eye nukatae ‘womawɔ wo blibo amesiaminawo manɔmee o?’
[Biabiawo]
[Nɔnɔmetata si le axa 21]
Wokɔ ‘nyatefegbɔgbɔ’ ɖe nusrɔ̃lawo dzi le fe 33 M.Ŋ. fe Pentekoste dzi
[Nɔnɔmetata siwo le axa 23]
Alẽ bubuawo wɔa nyui na Kristo nɔviwo to alɔdodo wo le dɔ si Mawu de wo si be woaɖe gbefã la wɔwɔ me


text:
Yehowa Ðasefowo
Enye Yehowa Ðasefowo fe didi be nàdze si yewo nyuie wu. Ðewohĩ wonye wò afelikawo kple dɔwɔhatiwo alo èdoa go wo le gbesiagbedɔwɔna bubuwo me. Ðewohĩ èkpɔa wo le ablɔwo dzi wonɔa wofe magazinewo nam amesiwo va yina. Alo ɖewohĩ èfo nu kpli wo kpuie le wò ʋɔtru nu kpɔ.
Le nyatefe me la, Yehowa Ðasefowo tsɔ ɖe le wò kple wò nyonyo me. Wodi be yewoadze xɔ̃ wò ahagblɔ nya geɖe na wò tso wo ɖokui, wofe dzixɔsewo, wofe habɔbɔa, kple nusi nye wofe susu le amewo kple xexe si me mí katã míele ŋu. Esia tae wota agbalẽ gbadza sia na wò ɖo.
Yehowa Ðasefowo le abe ame bubu ɖesiaɖe ene le go geɖe me. Kuxiwo nɔa woawo hã ŋu—le ganya, ŋutilã me, kple seselelãme gome. Wowɔa vodada ɣeaɖewoɣi, elabena womede blibo o, wometso gbɔgbɔ me, alo nye vovodadamanɔŋutɔwo o. Gake wodzea agbagba be yewoasrɔ̃ nu tso yewofe nutefekpɔkpɔwo me eye wosrɔ̃a Biblia vevie tsɔ wɔa ɖɔɖɔɖo siwo hiã. Woɖe adzɔgbe na Mawu be yewoawɔ efe lɔlɔ̃nu, eye wotsɔa wo ɖokui nana be yewoawɔ adzɔgbeɖeɖe sia dzi. Wodia Mawu fe Nya kple efe gbɔgbɔ kɔkɔe fe mɔfiafia le wofe dɔwɔnawo katã me.
Woɖe adzɔgbe na Mawu be yewoawɔ efe lɔlɔ̃nu[trɔ asi le eŋu | trɔ asi le etsofe ŋu]
Wobunɛ nu vevii be yewoatu yewofe dzixɔsewo ɖe Biblia dzi ke menye ɖe amegbetɔ fe nukpɔsusu alo hakplɔɖoɖo dzrowo ko dzi o. Wosena le wo ɖokui me abe apostolo Paulo ene esime gbɔgbɔ ʋãe wògblɔ be: “Mawu nye nyatefetɔ, ke amesiame aʋatsokalae.” (Romatɔwo 3:4, Eʋegbe Biblia*) Le nufiafia siwo wogblɔ be enye Biblia me nyatefe gome la, Ðasefowo léa nusi Beroiatɔwo wɔ esime apostolo Paulo ɖe gbefã na wo la me ɖe asi sesĩe: “Woxɔ nya la kple dzi faa, eye wole ŋɔŋlɔawo me dzrom gbesiagbe be, nusiawo le eme hã.” (Dɔwɔwɔwo 17:11) Yehowa Ðasefowo xɔe se be ele be woatsɔ Ŋɔŋlɔ siwo tso gbɔgbɔ me la ado mawusubɔsubɔ me nufiafiawo katã kpɔ alea, eɖanye woa ŋutɔwo fe nufiafia loo alo ame bubu tɔ o. Wokpe wò—wole dzi dem fo na wò—be nàwɔ esia le dzeɖoɖo kpli wo me.
Woxɔe se be Biblia nye Mawu fe Nya[trɔ asi le eŋu | trɔ asi le etsofe ŋu]
Míate ŋu akpɔe le esia me be Yehowa Ðasefowo xɔ Biblia dzi se be enye Mawu fe Nya. Wobua efe agbalẽ 66-awo be wotso gbɔgbɔ me eye wo me nudzɔdzɔwo nye blemaŋutinya ŋutɔŋutɔwo. Woyɔa Nubabla Yeye si ame geɖe nya la be Kristotɔwo fe Hela Ŋɔŋlɔawo, eye woyɔa Nubabla Xoxoa be Hebri Ŋɔŋlɔawo. Wozãa evea, Hela kple Hebri Ŋɔŋlɔawo siaa, eye wobua wo me nyaawo ɖe alesi wogblɔ woe nu pɛpɛpɛ negbe tefe siwo nyagbɔgblɔa alo nɔnɔme si me wogblɔe le na wòdze fã be wonye kpɔɖeŋunyagbɔgblɔ alo tsi tre ɖi na nu bubu aɖe ko. Wose egɔme be Biblia me nyagblɔɖi geɖe va eme, bubuwo le eme vam, eye bubuwo agava eme le etsɔme.
Woɖe ŋkɔ[trɔ asi le eŋu | trɔ asi le etsofe ŋu]
Yehowa Ðasefowoa? Ẽ, nenemae woyɔa wo ɖokuii. Enye nɔnɔmefiaŋkɔ si fia be woɖia ɖase le Yehowa, efe Mawunyenye, kple efe tameɖoɖowo ŋu. “Mawu,” “Afetɔ,” kple “Wɔla”—siwo le abe “Dukplɔla,” “Fia,” kple “Aʋafia” ene—nye dzesideŋkɔwo eye woate ŋu azã wo na ame vovovo geɖe. Gake “Yehowa” ya nye ŋkɔ tɔxɛ eye Mawu ŋusẽkatãtɔ kple xexeme Wɔla lae wozãnɛ na. Woɖe esia fia le Psalmo 83:19 be: “Ne woadze sii be, ŋkɔwòe nye YEHOWA, eye wò ɖeɖe koe ɖo kpo ɖe anyigba blibo la dzi!”
Mawu ŋutɔ fe ŋkɔ le blema Hebrigbe me[trɔ asi le eŋu | trɔ asi le etsofe ŋu]
Ŋkɔ Yehowa (alo Yahweh, abe alesi Roma Katoliko fe Jerusalem Bible kple agbalẽnyala aɖewo yɔnɛ ene la) dze zi gbɔ zi 7,000 le Hebri Ŋɔŋlɔawo me. Womedee Biblia akpa gãtɔ me alea o, ke boŋ wotsɔ “Mawu” alo “Afetɔ” ɖo etefe. Gake le Biblia siawo me gɔ̃ hã la, woate ŋu akpɔ afisi wozã Yehowa le le Hebrigbe me kpukpuiawo me elabena ŋɔŋlɔdzesigãwo fe lolotɔwo kple suetɔwoe wotsɔ ŋlɔa nya siwo wotsɔ ɖo ŋkɔa tefee, si nye: MAWU kple AƑETƆ. Egbegbe gɔmeɖeɖe geɖe zã ŋkɔ Yehowa alo Yahweh. Eyata Yesaya 42:8 xlẽ le Eʋegbe Biblia me be, “Nyee nye Yehowa, ŋkɔnyee.”
Ŋkɔa do fome kple ʋɔnudrɔ̃fe nudzɔdzɔ[trɔ asi le eŋu | trɔ asi le etsofe ŋu]
Ŋɔŋlɔawo me nya si me Yehowa Ðasefowo ɖe wofe ŋkɔ tsoe la le Yesaya ta 43 lia. Le afima la, woɖɔ xexeame fe nɔnɔme abe nusi le edzi yim le ʋɔnudrɔ̃fe ene: Wogblɔ na dukɔwo fe mawuwo be woakplɔ wofe ɖasefowo vɛ ne woava ɖo kpe edzi ne wofe nya dzɔ alo be woase ɖasefo siwo le Yehowa fe akpa dzi fe nya ale be woalɔ̃ ɖe nyatefea dzi. Afimae Yehowa gblɔ na efe amewo le be: “Miawoe nye nye ɖasefowo kple nye dɔla, si metia, ne mianyae, miaxɔ dzinye ase, eye miadze sii be, nyee. Womewɔ mawu aɖeke do ŋgɔ nam o, eye ɖeke mado megbe nam o. Nyee nye Yehowa, eye xɔnametɔ aɖeke meli kpe ɖe ŋunye o.”—Yesaya 43:10, 11.
Ðasefowo nɔ Yehowa Mawu si le anyigba dzi fe akpe geɖe hafi wova dzi Yesu. Esi Hebritɔwo ta 11 yɔ xɔsetɔ siawo dometɔ aɖewo fe ŋkɔ vɔ la, Hebritɔwo 12:1 gblɔ be: “Eyata míawo hã, esi ɖaseɖilawo fe alilikpo gã ŋutɔ fo xlã mí la, mina míaɖe nu kpekpe sia nu kpekpe kple nuvɔ̃, si ɖea to ɖe mí la ɖa, eye mina míatsɔ dzidodo anɔ dudimekeke, si woɖo na mí la dzi.” Yesu gblɔ le Pontio Pilato ŋkume be: “Esia ta wodzim ɖo, eye esia ta meva xexeame ɖo, bena maɖi ɖase na nyatefe la.” Woyɔe be “ɖaseɖila nutefewɔla kple nyatefetɔ.” (Yohanes 18:37; Nyaɖeɖefia 3:14) Yesu gblɔ na efe nusrɔ̃lawo be: “Miaxɔ [gbɔgbɔ] kɔkɔe, si le mia dzi va ge la, fe ŋusẽ, eye mianye nye ɖaseɖilawo le Yerusalem kple Yudea katã kple Samaria, eye vaseɖe anyigba fe sefe ke.”—Dɔwɔwɔwo 1:8.
Ðasefo siwo ade 8,683,117 le dukɔ 240 kple edzivɔ me[trɔ asi le eŋu | trɔ asi le etsofe ŋu]
Eyata amesiwo ade 8,683,117 siwo le Yehowa fe Fiaɖufe si le Kristo Yesu si me ŋuti nyanyuia gblɔm le dukɔ siwo ade 240 me la kpɔe be esɔ be yewoayɔ yewo ɖokui be Yehowa Ðasefowo (2019).


text:
Nu Vevi si Léa Agbe Ðe Te—Tsi
Nu Vevi si Léa Agbe Ðe Te—Tsi
YESU fo nu tso tsivudo aɖe si anɔ dzidzim le ame me ahana agbe mavɔe ŋu na Samaria-nyɔnu aɖe si va tsi du ge le vudo aɖe me. (Yohanes 4:14) Togbɔ be kpɔɖeŋutsi ŋue wònɔ nu fom tsoe hã la, tsi ŋutɔŋutɔ nye nu vevi aɖe na agbe, eyae nye nu vevitɔ si lé agbe ɖe te le ya si míegbɔna megbe. Ame ate ŋu anɔ agbe nu maɖumaɖui kwasiɖa geɖe, gake ŋkeke atɔ̃ lɔfo koe wòate ŋu anɔ agbe tsi manomanoe!
Míafe kpekpeme fe akpa etɔ̃ kloe le ene me nye tsi. Le kpɔɖeŋu me, ahɔhɔ̃a fe akpa 75 va ɖo 85 le alafa me nye tsi, eye míafe lãkusi fe akpa 70 le alafa me nye tsi. Hekpe ɖe viɖe siwo míekpɔna tsoa tsinono me ŋu la, ekpena ɖe mía ŋu le nusi míeɖu tutu kple nunyiame ɖeɖe tso eme kple nunyiamea tsɔtsɔ yi na lãmenugbagbeviwo me. Eɖea aɖi kple nu gbegblẽ bubuwo ɖa, enaa míafe kpefewo kple dɔgboa fe tefetefewo bɔbɔna, henana be ŋutilãa fe dzoxɔxɔ dana sɔna. Gake ènya be tsi geɖe nono nana hã be woɖea lolo dzi kpɔtɔnaa?
No Tsi Nàtsɔ Aɖe Lolo Dzi Akpɔtɔe
Gbã la, nuɖuɖumeŋusẽ mele tsi me o, ami kple ʋumemi mele eme o, eye atike fomevi aɖewo siwo le abe dze ene (sodium) mesɔ gbɔ ɖe eme o. Evelia, eɖea nuɖuɖu fe ame dzodzro vevie dzi kpɔtɔna. Etɔ̃lia, tsi kpena ɖe ŋutilãa ŋu be wòawɔ ami si wòdzra ɖo ɖe eɖokui me la ŋudɔ. To mɔ ka nu? Ne ayikuwo mekpɔ tsi sɔ gbɔ o la, womate ŋu awɔ dɔ nyuie o. Ne edzɔ nenema la, aklã xɔa dɔa fe akpa aɖe wɔna, gake ema wɔwɔ ɖea ŋutete si le esi be wòawɔ ami si le ŋutilãa me ŋudɔ nyuie la dzi kpɔtɔna. Esia wɔnɛ be ami tsiaa ŋutilãa me, henaa wololona ɖe edzi. Le esia ta Ðk. Donald Robertson, si nye Lolo Akpa Ŋuti Nuɖuɖu Fiafe si le Anyieheɣetoɖofe Scottsdale, Arizona, U.S.A., gblɔ be: “Tsi nono sɔ gbɔ nye mɔnu vevi hena lolo dzi ɖeɖe kpɔtɔ. Ne amesiwo le agbagba dzem be yewoaɖe lolo dzi akpɔtɔ menoa tsi sɔ gbɔ o la, ŋutilãa mate ŋu awɔ ami si le eme la ŋudɔ nyuie o.”
Ele eme be zi geɖe la, tsi geɖe fũ akpa fe lã me tsitsi na ame naa wololona. Eyatae amesiwo tsi geɖe fũ akpa lɔ̃a lã me tsitsi na susuna be yewofe tsinono dzi ɖeɖe kpɔtɔ akpɔ kuxia gbɔ. Gake tsi manomano zã boŋue nana wololona. Ne tsi mesɔ gbɔ le ŋutilãa me o la, edina be yeazi tsi suetɔ kekeake si wòakpɔ la ɖi, hedzranɛ ɖo ɖe tefewo abe afɔbaya, asi, kple afɔ ene me. Eyata nuɖuɖuŋutinunyalawo kafui be míatsɔ nusi míafe ŋutilã hiã la anae—si nye tsi sɔgbɔ nono. Eye ɖo ŋku edzi be ne èɖua dze zã la, ahiã be ŋutilãa nalé tsi sɔgbɔ ɖi be yeatsɔ anɔ dzea dzromee.
Na Wò Ŋutilã Nanɔ Tsi Sɔgbɔ Kpɔm
Gbesiagbe le mama dedie nu la, tsi lita eve toa ŋutigbalẽa, dzitodzitoa, dɔkaviawo, kple ayikuawo me dona le mía ŋu. To yagbɔgbɔ dzaa ko me la, tsi lita afã kloe dona le mía ŋu gbesiagbe. Ne míegbugbɔ tsi sia ɖo etefe o la, tsi ate ŋu avɔ le lã me na mí. Tsivɔlelãmename fe dzesi aɖewoe nye taɖuame, ɖeɖiteameŋu, lãmekaveame, aɖuɖɔ fe biabiã, ŋutilã fe dzoxɔxɔ kabakaba, kpakple nuyi kple ŋku fe fufu kplakplakpla.
Eyata tsi agbɔsɔsɔ kae wòle be míano? Ðk. Howard Flaks, si nye lolo akpa ŋutinunyala gblɔ be: “Ne amesi le lãmesẽ me meno tsi kura o la, ele be wòano tso lita eve yi eve kple afã ya teti gbesiagbe. Ahiã be nàno wu ema ne èdea kame vevie alo nèle nuto xɔdzo me. Eye ele be amesiwo lolo akpa nagano lita memama ene akpee ɖe kilogram 10 ɖesiaɖe si agakpe wofe kpekpeme nyuitɔ ŋu.” Gake ame aɖewo le gbɔgblɔm fifia be ne tsikɔ le ame wum hafi wòhiã be wòano tsi, togbɔ be ne tsikɔ wu amea vevie la, tsi anya vɔ le lã me nɛ ɖo afi aɖe xoxo hã.
Ðe woate ŋu ano nunono bubuwo ɖe tsi ŋutɔŋutɔ tefea? Togbɔ be atikutsetse me tsi si wodzro kple tsi nyo hã la, womenye tsi si me nuɖuɖumeŋusẽ mele o. Azɔ hã, nunono siwo me sukli kple nyinotsi geɖe le dzia ŋutilãa fe tsi hiahiã ɖe edzi, elabena ehiã tsi wòatsɔ atu woe. Eye nunono siwo me aha muame kple caffeine le, abe tii kple kɔfi ene, naa woɖɔa aɖuɖɔ kabakaba, si naa wòhiãna be woano tsi geɖe atsɔ aɖo esi do la tefe. Nu bubu aɖeke kura meli woatsɔ aɖo nu vevi ma, si nye tsi tefe o. Eyata nukata màno tsi kplu ɖeka fifi laa o?
[Aɖaka/Nɔnɔmetata si le axa 13]
Aɖaŋuɖoɖowo Hena Tsinono Dzidzi Ðe Edzi
● Tsigoe nenɔ ŋuwò ɣesiaɣi.
● No tsi kplu ɖeka le nuɖuɖu ɖesiaɖe megbe.
● No tsi do ŋgɔ na kamedede, le kamedeɣia, kple le kamedede megbe.
● No tsi le gbɔɖemeɣiwo tsɔ wu be nànɔ kɔfi nom.
● Be nàtrɔ asi le pɔmpi me tsi ŋu wòavivi la, fia voŋuti me tsi ɖe eme alo nàtsyɔe.
[Nɔnɔmetata Tsofe si le axa 12]
Foto: www.comstock.com


text:
Nu Ðuɖu Gatsi Mazãmazãe
Nu Ðuɖu Gatsi Mazãmazãe
ETSO NYƆ! ŊLƆLA SI LE GHANA GBƆ
GAFLO, hɛ, kple gatsie ame geɖe zãna tsɔ ɖua nui. Ame bubuwo, abe amesiwo tsi ɖe Ɣedzefedukɔwo me ene, zãa nuɖuti eve tsɔ ɖua nui. Gake nuɖuɖu aɖewo li siwo ame aɖewo gblɔna be wovivina wu ne woɖui kple asi ŋutɔŋutɔ. Bu tsitsinga, koklolã, botokoe, koklozi tɔtɔe, kple akpɔnɔ si me wode nui ŋu kpɔ.
Ke detsi ya ɖe? Àkplɔe kple asia? Ðewohĩ àgblɔ be ‘manya wɔ o ɖe!’ ‘Aleke detsi tsroloe si xɔ dzo atɔ ɖe asifome na amee.’ Le Afrika-dukɔ geɖe me la, asi tsɔtsɔ kplɔ detsii ma amewo abe alesi nuɖuti tsɔtsɔ ɖu nui le bɔbɔe na Asiatɔwoe ene. Na míafo nu tso Ghanatɔwo fe nuɖuɖu aɖe kple eɖuɖu gatsi mazãmazãe, si doa dzidzɔ na ame ŋutɔ la ŋu na wò.
Fufu Kple Azidetsi
Abladzo, si nye atikutsetse aɖe si le abe akɔɖu ene, kpakple agbeli, si nye nuku aɖe si ɖona, si fe agble wodena le anyigba xɔdzowo dzi le xexeame godoo lae woɖana tsɔ toa fufui. Woklẽa abladzo kple agbelia, klɔnɛ, heɖanɛ wòbina. Ne ebi la, wotsyɔnɛ hetsɔa tati tonɛ le to me wòmena. Ne wotoe wòme bɔbɔ nyuie la, woɖenɛ dea agba me.
Azitutu, ʋulã, alo tɔmelã, tomatos, sabala, atadi, kple detsifonu bubuwoe wotsɔna foa azidetsii. Wofiea tsi ʋulã alo tɔmelãa, hekɔa azitutua kple tsi ɖe edzi emegbe. Wotua detsifonuwo kɔna ɖe detsia me, blunɛ, heɖea asi le eŋu wòbina. Ne detsia bi la, wokunɛ dzodzoe ɖe fufu si woɖe ɖe agbaa me la dzi.
Alesi Woɖunɛ
Fifia si woɖa nuɖuɖu vivi sia na wò vɔ la, aleke nàwɔ akae kple asi ami? Eŋu nyanya koe hiã.
Gake gbã la, ele be nàklɔ asi nyuie. Emegbe fo wò nuɖusibidɛwo ɖe detsia me. Gake kpɔ nyuie! Ne mènya eŋu o la, detsia ate ŋu amè wò!
Azɔ zã wò degblefetsu, mɔfiasi, domesi, kple asigɛdosi nàtsɔ ka fufua. Nyrɔe ɖe detsia me, eye nàte degblefetsu ɖe edzi vie be do vi aɖe naɖe ɖe eme si me detsi vi aɖe axa ɖo.
Azɔ kɔe ɖe dzi. Ne èkɔe gbɔnae la, bi alɔnu kple asibidɛawo do ɖe nu gbɔ nàkpɔ egbɔ be yemena asibidɛawo yi yame wu alɔnua o. Esia wɔwɔ ana be detsia manɔ tsatsam le wò asi ŋu ava do ɖe wò abɔkuglui nu o.
Bi ta ɖe anyi vie, eye ne asia ɖo nua gbɔ la, zã domesia kple asigɛdosia tsɔ tutu fufua kple detsia de numee. Ele nuwò vivi ge ŋutɔ, gake gakpɔ nyuie fifia hã. Ðewohĩ fifiae nèle atadi hã fe veve se ge, elabena zi geɖe la, atadi sua Ghanatɔwo fe nuɖuɖuwo nyuie!
Aleae nèle ewɔ gee ʋuu ami fufua wòavɔ. Gake ɖe nèle detsifonu bubuawo, abe lã ene ya ɖu ge vovoe, womekaa wo kpena ɖe fufua ŋu mina ɖekae o. Eye ne detsia fe ɖe susɔ la, àte ŋu atsɔ asi akplɔe wòavɔ.
Asi Tsɔtsɔ Ðu Nui
Ghanatɔ aɖewo gblɔna be yewodi be yewoawɔ sidzenu vevi atɔ̃awo ŋudɔ le nu ɖuɖu me. Àse nuɖuɖua ŋkɔ ahase efe ʋeʋẽ ne wole eɖam. Àkpɔe ahaɖɔe kpɔ ne èle eɖum. Gake be sidzenu atɔ̃lia nawɔ dɔ la, ele be nàka asi eŋu.
Afika kee nèɖatso o, kakaɖedzi ate ŋu anɔ asiwò be mía Wɔla, Yehowa Mawu, tsɔ ɖe le eme na ‘amefomeviwo katã.’ (Timoteo I, 2:4) Esia ɖe mɔ ɖe dekɔnu vovovo ŋu le amefomea me. Eye ne detsikpɔkplɔ gatsi mazãmazãe mema wò o hã la, àkpɔe be enye nuɖuɖumɔnu nyui aɖe si doa dzidzɔ na ame.


text:
Ðe Kristotɔwo Ƒe Ðekawɔwɔ Bia Be Woasɔ Le Nusianu Mea?
Biblia fe Nukpɔsusu
Ðe Kristotɔwo Ƒe Ðekawɔwɔ Bia Be Woasɔ Le Nusianu Mea?
EDZE abe ɖekawɔwɔ aɖeke kura megale subɔsubɔhawo me egbea o ene. Le sɔlemeha ɖeka me nɔlawo gɔ̃ hã dome la, nufiafia kple agbenɔnɔ ŋuti nukpɔsusu vovovo siwo tsi tre ɖe wo nɔewo ŋu nɔa amewo si. Agbalẽŋlɔla aɖe gblɔe ale: “Esesẽ gɔ̃ hã be woakpɔ ame eve siwo xɔ Mawu ɖeka dzi se. Egbea la, edze abe Mawu ŋuti nukpɔsusu tɔxɛwo le amegbetɔ ɖesiaɖe si ene.”
To vovo kura na esia la, apostolo Paulo xlɔ̃ nu fe alafa gbãtɔ me Kristotɔ siwo nɔ Korinto la be ‘woagblɔ nya ɖeka’ eye be ‘woazu blibo le tame ɖeka kple susu ɖeka ma me.’ (Korintotɔwo I, 1:10) Ame aɖewo fo nu tsi tre ɖe Paulo fe nuxlɔ̃amea ŋu egbea. Wobe ‘amewo le vovovo eye mesɔ be woaɖoe be Kristotɔwo katã fe tamesusu alo nuwɔna nanɔ ɖeka o.’ Ðe Paulo nɔ ekafum be Kristotɔawo nanɔ abe mɔ̃ enea? Ðe Biblia na ablɔɖe amesiamea?
Ðekawɔwɔ, Ke Menye Sɔsɔ le Nusianu me O
Le Paulo fe lɛta bubuwo me la, exlɔ̃ nu Kristotɔwo be woatsɔ wofe ‘tamebubuŋutete’ asubɔ Mawui. (Romatɔwo 12:1) Ekema edze fã be manɔ agbagba dzem be yeana Korinto-hamea me tɔwo nawɔ nu abe mɔ̃ mabutamewo ene o. Gake nukatae wògblɔ na wo be ‘woazu blibo le tame ɖeka kple susu ɖeka ma me’? Paulo na nuxlɔ̃ame sia elabena Korinto-hamea nɔ kuxi gã aɖe me tom. Mama ɖo wo dome ale gbegbe be ame aɖewo be Apoloe nye yewofe ŋgɔnɔla, bubuwo be Paulo alo Petro alo be Kristo ko tɔe yewonye. Ðekamawɔmawɔ ma menye nya feŋui o, elabena hamea fe ŋutifafae nye ma ɖo afɔku me.
Paulo fe didie nye be Korintotɔawo ‘nadzra gbɔgbɔ fe ɖekanyenye ɖo le ŋutifafa fe nublanu me,’ abe alesi wòxlɔ̃ nu Kristotɔ siwo nɔ Efeso emegbee ene. (Efesotɔwo 4:3) Enɔ dzi dem fo na nɔviawo be woanye Yesu Kristo yomedzela siwo dome ɖekawɔwɔ le, ke menye be woama ɖe fufofo alo kɔmama siwo me ɖekawɔwɔ mele o me o. To mɔ sia dzi la, woawɔ ɖeka le wofe tamesusuwo me eye ŋutifafa anɔ wo dome. (Yohanes 17:22) Eyata ɖeko Paulo nɔ nu xlɔ̃m Korintotɔawo be woawɔ tɔtrɔ le wofe nukpɔsusu me ahado ɖekawɔwɔ ɖe ŋgɔ ke menye ɖekamawɔmawɔ o.—Korintotɔwo II, 13:9, 11.
Ðekawɔwɔ le vevie le nya siwo ku ɖe nufiafia ŋu hã me. Yesu fe afɔɖofe yomedzelawo nyae be le nyatefe me la, ‘xɔse ɖekae’ li abe alesi ‘Mawu ɖeka, si nye amewo katã Fofoe’ li ene. (Efesotɔwo 4:1-6) Eyata Kristotɔwo kpɔa egbɔ be yewofe dzixɔsewo wɔ ɖeka kple nyatefe si Mawu ɖe fia le efe Nya la me tso eɖokui kple efe tameɖoɖowo ŋu. Amesi Mawu nye kple nusi wòdi ŋuti dzixɔse ɖekae le wo si. Azɔ hã wonɔa agbe ɖe agbenyuinɔnɔ fe dzidzenu siwo Mawu fe Nya ɖo wo me kɔ nyuie la nu. (Korintotɔwo I, 6:9-11) Le mɔ sia nu la, Kristotɔwo wɔ ɖeka le nufiafia kple agbenɔnɔ siaa me.
Nukpɔsusuwo fe Vovototo Gbɔ Kpɔkpɔ
Gake esia mefia be ɖe wogblɔa alesi tututu wòle be Kristotɔ ɖesiaɖe nabu tamee kple nusi wòle be wòawɔ le agbemenya ɖesiaɖe me la nɛ o. Tiatia si ame ŋutɔ wɔna ŋue nya akpa gãtɔ kuna ɖo. Bu kpɔɖeŋu sia ŋu kpɔ. Lã si wotsɔ tso trɔ̃xɔ me ɖuɖu me mekɔna na fe alafa gbãtɔ me Kristotɔ siwo nɔ Korinto la dometɔ geɖe o. Ame aɖewo xɔe se vevie be lã ma ɖuɖu afia alakpasubɔsubɔ nuwɔna, eye ame bubuwo hã se le wo ɖokui me be afisi lãa tso mele vevie o. Le nya vevi sia gbɔ kpɔkpɔ me la, Paulo mewɔ se aɖeke si afia nusi wòle be Kristotɔawo nawɔ o. Ke boŋ ekpɔe dze sii be nyametsotso siwo amewo awɔ le nyaa ŋu ate ŋu anɔ vovovo. *—Korintotɔwo I, 8:4-13.
Egbea la, Kristotɔwo awɔ nyametsotso siwo ate ŋu ato vovo na Kristotɔ bubuwo tɔ, le dɔwɔɖui, lãmesẽ, modzakaɖeɖe, alo nu bubu aɖe si lɔ ame ŋutɔ fe nyametsotso wɔwɔ ɖe eme la gome. Nuwɔwɔ le mɔ vovovo nu alea ate ŋu aɖe fu na ame aɖewo. Woasusu be nukpɔsusuwo fe vovototo ate ŋu ahe nyaʋiʋliwo kple mamawo ade hamea me. Ke hã, womate ŋu afo asa na nusia fe dzɔdzɔ o. Le kpɔɖeŋu me: Gbeɖiɖi ŋuti dzesi xexlẽme ʋɛ aɖewo koe li siwo dzi wòle be hakpalawo nazɔ ɖo, ke hã, seɖofe meli na ha vivi siwo woate ŋu akpa o. Nenema kee Kristotɔwo wɔa tiatia wònɔa ɖekawɔwɔ me kple mawumegɔmeɖosewo. Ke hã, tiatiawɔblɔɖe le wo si le woa ŋutɔwo fe nyametsotso aɖewo wɔwɔ me.
Aleke míawɔ alé Kristotɔwo fe ɖekawɔwɔ me ɖe asi ahade bubu mía nɔewo fe tiatiawo ŋu le ɣeyiɣi ma ke me? Lɔlɔ̃e nye nu vevitɔa. Lɔlɔ̃ na Mawue ʋãa mí be míalɔ̃ faa awɔ efe sededewo dzi. (Yohanes I, 5:3) Lɔlɔ̃ na mía havi ʋãa mí be míade bubu ame bubuwo fe gome be woanɔ te ɖe wofe dzitsinya dzi awɔ nusiwo nye ame ŋutɔ fe nya ŋuti nyametsotso la ŋu. (Romatɔwo 14:3, 4; Galatiatɔwo 5:13) Paulo ɖo kpɔɖeŋu nyui aɖe ɖi le go sia me esime wòbɔbɔ ɖe fe alafa gbãtɔ me dziɖuha la fe ŋusẽ te le nya aɖe si ku ɖe nufiafia ŋu la gome. (Mateo 24:45-47; Dɔwɔwɔwo 15:1, 2) Le ɣeyiɣi ma ke me la, ede dzi fo na Kristotɔ ɖesiaɖe be woade bubu wo nɔewo fe dzitsinya ŋu le nya siwo bia ame ŋutɔ fe nyametsotso gome la me.—Korintotɔwo I, 10:25-33.
Eme kɔ be mele be woabu fɔ ame aɖeke ɖe nyametsotso si wònɔ te ɖe efe dzitsinya dzi wɔ si metsi tre ɖe Biblia fe gɔmeɖosewo ŋu o ta o. (Yakobo 4:12) Gake mele be Kristotɔ wɔnutefewo nalé wofe gomenɔamesiwo me ɖe asi goŋgoŋ wòagblẽ nu le ame bubuwo fe dzitsinya ŋu alo agblẽ hamea fe ŋutifafa dome o. Eye mele be woawɔ nane si ŋu Mawu fe Nya tsi tre ɖo be tiatiawɔblɔɖe le yewo si ta o. (Romatɔwo 15:1; Petro II, 2:1, 19) Ele be lɔlɔ̃ na Mawu naʋã mí míana hehe míafe dzitsinya wòawɔ ɖeka kple Mawu fe nukpɔsusu. Esia ana ɖekawɔwɔ nanɔ mía kple haxɔsetɔwo dome.—Hebritɔwo 5:14.
[Etenuŋɔŋlɔ]
^ mm. 10 Le kpɔɖeŋu me, ate ŋu anye be amesiwo nye trɔ̃subɔlawo hafi va zu Kristotɔwo dometɔ aɖewo manya vovototo si le lãa ɖuɖu kple gomekpɔkpɔ le subɔsubɔnuwɔna aɖe me dome o. Nukpɔsusu vevi bubu enye be Kristotɔ siwo mesẽ ŋu tututu o ase nyaa gɔme bubui eye wòanye nukikli na wo.


text:
NU SI AKPE ÐE ƑOMEWO ŊU | SRƆ̃TƆWO
Ale Si Woatsi Numafomafo Na Ame Nɔewo Nu
KUXIA
Aleke wòdzɔe be ame eve siwo ka atam be yewoalɔ̃ yewo nɔewo la nagbe nufofo na wo nɔewo gafofo geɖe alo ŋkeke geɖe kura gɔ̃ hã? Wogblɔna na wo ɖokuiwo be: ‘Ena míedzudzɔa dzrewɔwɔ ya teti.’ Ke hã kuxia gakpɔtɔ li, eye womele dzidzɔ kpɔm hã o.
NU SI GBƆ WÒTSONA
Be woawɔ wɔɖenui. Srɔ̃tɔ aɖewo gbea nufofo na wo srɔ̃wo be yewoatsɔ aɖo nu si wowɔ ɖe yewo ŋu la tefe na wo. Tsɔe be srɔ̃ŋutsu aɖe wɔ ɖoɖo be yeawɔ nane le kwasiɖa fe nuwuwu, evɔ megblɔe na srɔ̃a o. Esi nyɔnua va see la, edo dziku hegblɔ be ye srɔ̃ mebua ye ŋu o. Ŋutsua hã ɖo eŋu nɛ be edoa dziku kabakaba akpa. Nyɔnua dzo kple dziku eye wògbe nufofo na srɔ̃a. Efia be edi be yeagblɔ be, “Èdo dziku nam, eya ta nye hã mado dziku na wò.”
Be woawɔ yefe didi dzi. Ame aɖewo gbea nufofo na wo srɔ̃wo kple susu be woawɔ yewofe didi dzi na yewo. Le kpɔɖeŋu me, atsu kple asi aɖe wɔ ɖoɖo be yewoazɔ mɔ, eye nyɔnua di be ye dzilawo nayi kpli yewo. Ŋutsua melɔ̃ o. Egblɔ be: “Nyee nèɖe, menye dziwòlawoe o.” Esia ta ŋutsua gbe nufofo na nyɔnua kple susu be ne ɖeɖi te eŋu ko la, atrɔ susu eye wòawɔ yefe didi dzi.
Enye nyatefe be ɖoɖoeziɣi kpui sia ate ŋu ana be srɔ̃tɔawo fe dzi nadze eme vie nenye be nya la di be yeazu dzre. Ðoɖoezizi sia tɔgbi ate ŋu aɖe vi. Biblia gblɔ be, “ɖoɖoeziɣi li.” (Nyagblɔla 3:7) Gake ne ame gbe nufofo na srɔ̃a be wòatsɔ awɔ wɔɖenui alo ana woawɔ yefe didi dzi na ye la, enana be masɔmasɔwo nɔa anyi etefe didina, eye wònana hã be srɔ̃tɔawo megadea bubu wo nɔewo ŋu o. Aleke nàwɔ afo asa na nɔnɔme sia?
NU SI NÀTE ŊU AWƆ
Nu gbãtɔ si akpe ɖe ŋuwò nàɖu numafomafo na srɔ̃wò fe kuxia dzie nye be nànyae be ɣeyiɣi kpui aɖe koe wòɖea vi. Enye nyatefe be numafomafo na srɔ̃wò ana be wòawɔ wò didiwo dzi na wò ya. Gake nenemae nàdi be yeawɔ nu ɖe ame si nèka atam be yealɔ̃ la ŋua? Mɔ nyui geɖewo li siwo dzi miato akpɔ masɔmasɔwo gbɔ.
Se nu gɔme. Biblia gblɔ be lɔlɔ̃ “mebia dzi kabakaba o.” (1 Korintotɔwo 13:4, 5) Eya ta ɖu wò dziku dzi ne srɔ̃wò gblɔ nya veame siawo tɔgbi na wò be, “Mèɖoa tom gbeɖe o,” alo “Megbe ko wò ya nètsina.” Ke boŋ dze agbagba nàse nu si tae wògblɔ nya mawo gɔme. Le kpɔɖeŋu me, nya si wògblɔ be “mèɖoa tom gbeɖe o” ate ŋu afia ŋutɔŋutɔ be “ewɔ nam be mèdina be yeanya nye susuwo le nuwo ŋu o.”—Biblia fe gɔmeɖose: Lododowo 14:29.
Bu srɔ̃wòa abe wò hadɔwɔla ene ke menye wò aɖikatɔ o
Ƒo nu kple gbe blewuu. Zi geɖe la, nyahehe si ŋu womeɖe asi le o la ɖe wòva zua dzre gã. Gake woate ŋu atrɔ mo na nyahehea. Le mɔ ka nu? Agbalẽ aɖe gblɔ be: “Nufofo kple gbe blewuu kple agbagbadzedze be woase ame srɔ̃ fe susuwo gɔme nye mɔ vevi aɖe si dzi wotona tsia nyaʋiʋli kple dzrehehe nu. Zi geɖe la, nu siawo koe wòhiãna.” (Fighting for Your Marriage)
Nɔ mi ame evea siaa fe nyonyo dim. Biblia gblɔ be: “Ame aɖeke neganɔ ye ŋutɔ fe nyonyo dim o, ke ame bubu tɔ boŋ.” (1 Korintotɔwo 10:24) Bu srɔ̃wòa abe wò hadɔwɔla ene ke menye wò aɖikatɔ o, eye esia awɔe be efe nyawo manɔ dzi kum na wò kabakaba o, eye mànɔ nya hem kplii ahagbe nufofo kplii o.
Biblia meda asi ɖe numafomafo na ame nɔewo dzi o. Eya ta egblɔ be: “Mia dome ŋutsu ɖe sia ɖe hã nelɔ̃ srɔ̃a abe ale si wòlɔ̃a eɖokui ene; ke ele be srɔ̃nyɔnu hã nade bubu deto srɔ̃a ŋu.” (Efesotɔwo 5:33) Ðe manyo be wò kple srɔ̃wòa miagblɔe aɖo kpe edzi be yewomaɖe mɔ ɖe numafomafo na ame nɔewo ŋu le yewofe srɔ̃ɖeɖea me oa?


text: 3 Ame aɖe tso Farisitɔwo dome, eŋkɔe nye Nikodemo,+ eye wònye Yudatɔwo fe kplɔlawo dometɔ ɖeka.2 Ame sia va egbɔ le zã me,+ eye wògblɔ nɛ be: “Rabi,+ míenya be nufialae nènye, eye ètso Mawu gbɔ va; elabena ame aɖeke mate ŋu awɔ dzesi+ siwo nèwɔna o, negbe ɖe Mawu li kplii.”+3 Yesu ɖo eŋu nɛ be: “Vavã, vavã mele egblɔm na wò be, ne womegbugbɔ ame dzi*+ o la, mate ŋu akpɔ Mawu Fiaɖufe la o.”+4 Nikodemo biae be: “Aleke woawɔ adzi ame si nye ame tsitsi? Mate ŋu agbugbɔ ayi dadaa fe dɔ me be woagadzii zi evelia o ɖe?”5 Yesu ɖo eŋu be: “Vavã, vavã mele egblɔm na wò be, ne wometsɔ tsi+ kple gbɔgbɔ+ dzi ame o la, mate ŋu age ɖe Mawu Fiaɖufe la me o.6 Nu si wodzi tso ŋutilã me la, ŋutilã wònye, eye nu si wodzi tso gbɔgbɔ me la, gbɔgbɔ wònye.7 Megawɔ moyaa na wò be megblɔ na wò be: Ele be woagbugbɔ mi adzi o.8 Ya fona yia afi si wòdi, eye èsea eŋkɔ, ke mènyaa afi si wòtso kple afi si wòyina o. Nenema kee ame sia ame si wodzi tso gbɔgbɔ me la hã le.”+9 Nikodemo biae be: “Aleke nu siawo ate ŋu adzɔe?”10 Yesu ɖo eŋu nɛ be: “Nufialae nènye le Israel, aleke wɔ mènya nu siawo o?11 Vavã, vavã mele egblɔm na wò be, nu si míenya la ŋue míefoa nu le, eye nu si míekpɔ la ŋue míeɖia ɖase le, ke miexɔa ɖase si míeɖina la o.12 Ne mefo nu le anyigbadzinuwo ŋu na mi, eye miexɔe se o ɖe, aleke miawɔ axɔe ase ne mefo nu le dzifonuwo ŋu na mi?13 Azɔ hã ame aɖeke melia yi dzifo o,+ negbe ame si ɖi tso dzifo va la ko,+ si nye Amegbetɔvi la.14 Abe ale si Mose kɔ da la ɖe dzi le gbea dzi ene la,+ nenema kee woakɔ Amegbetɔvi la hã ɖe dzii,+15 ale be ame sia ame si xɔa edzi sena la nakpɔ agbe mavɔ.+16 “Elabena Mawu lɔ̃ xexea ale gbegbe be wòtsɔ efe Tenuvi+ la na, be ame sia ame si xɔa edzi sena la nagatsrɔ̃ o, ke boŋ wòakpɔ agbe mavɔ.+17 Elabena Mawu medɔ Via ɖo ɖe xexea me be wòadrɔ̃ ʋɔnu xexea o, ke boŋ be woaɖe xexea to edzi.+18 Ame si xɔa edzi sena la, womadrɔ̃ ʋɔnui o.+ Ame si mexɔa edzi sena o la, wodrɔ̃ ʋɔnui xoxo, elabena mexɔ Mawu fe Tenuvi la fe ŋkɔ dzi se o.+19 Ke nu si ta wole ʋɔnu drɔ̃m ɖo lae nye esi: kekeli la va xexea me,+ ke amewo lɔ̃ viviti la wu kekeli la, elabena wofe dɔwɔwɔwo vɔ̃ɖi.20 Elabena ame si wɔa nu gbegblẽwo la léa fu kekeli la, eye mevaa kekeli la gbɔ o, be woagaklo nu le efe dɔwɔwɔwo dzi o.21 Ke ame si wɔa nu nyui la vaa kekeli la gbɔ,+ ne efe dɔwɔwɔwo nadze fãa be wowɔ ɖeka kple Mawu fe lɔlɔ̃nu.”22 Le nu siawo megbe la, Yesu kple efe nusrɔ̃lawo yi Yudea fe kɔfenutoa me, eye wònɔ afi ma kpli wo ɣeyiɣi aɖe, eye wònɔ amewo nyrɔm.+23 Ke Yohanes hã le amewo nyrɔm le Aenon, si te ɖe Salim ŋu, elabena tsi gbogbo aɖe le afi ma,+ eye amewo vana eye wònyrɔa wo;+24 elabena womede Yohanes gaxɔ me haɖe o.+25 Eye nyaʋiʋli ɖo Yohanes fe nusrɔ̃lawo kple Yudatɔ aɖe dome le ame ɖokui ŋu kɔkɔ fe nya ŋuti.26 Emegbe wova Yohanes gbɔ eye wogblɔ nɛ be: “Rabi, kpɔ ɖa, ŋutsu si wò kplii mienɔ Yordan godo, si ŋu nèɖi ɖase le+ lae nye ema le amewo nyrɔm, eye amewo katã le egbɔ yim.”27 Yohanes ɖo eŋu na wo be: “Ame aɖeke mate ŋu axɔ naneke o, negbe ɖe wonae tso dzifo.28 Miawo ŋutɔwoe nye nye ɖasefo be megblɔ be, ‘Menye nyee nye Kristo la o,+ ke boŋ be, ɖe wodɔm ɖe ame ma ŋgɔ.’+29 Ame si si ŋugbetɔ le la, eyae nye ŋugbetɔsrɔ̃.+ Ke ŋugbetɔsrɔ̃ la xɔlɔ̃ si le tsitre ɖi le to ɖomee la kpɔa dzidzɔ gã ne ese ŋugbetɔsrɔ̃ la fe gbe. Eya ta nye dzidzɔ la zu blibo.30 Eya anɔ dzidzim ɖe edzi, ke nyea manɔ to yim.”31 Ame si tso dzifo+ va la fo ame bubuwo katã ta. Ame si tso anyigba dzi la, anyigba dzi wòtso, eye anyigbadzinuwo ŋue wòfoa nu le. Ame si tso dzifo va la fo ame bubuwo katã ta.+32 Nu si wòkpɔ kple nu si wòse la ŋue wòɖia ɖase le,+ ke ame aɖeke mele efe ɖaseɖiɖi la xɔm o.+33 Ame si xɔ efe ɖaseɖiɖia la, eya ɖo kpe edzi* be Mawu nye nyatefetɔ.+34 Elabena ame si Mawu dɔ la gblɔa Mawu fe nyawo,+ elabe Mawu mevea nu le gbɔgbɔ la nana me o.*35 Fofo la lɔ̃ Vi+ la, eye wòtsɔ nuwo katã de esi.+36 Ame si xɔa Vi la dzi sena la, agbe mavɔ le esi;+ ame si meɖoa to Vi la o la, makpɔ agbe o,+ ke boŋ Mawu fe dɔmedzoe tsia edzi.+


text: 13 Israel-viwo gawɔ nu si nye vɔ̃ le Yehowa ŋkume,+ eye Yehowa tsɔ wo de asi na Filistitɔwo+ fe blaene.2 Ɣemaɣi la, ŋutsu aɖe tso Zora,+ eŋkɔe nye Manoa+ tso Dan viwo+ fe fomea me. Srɔ̃a tsi ko, eye vi mele esi o.+3 Gbe ɖeka Yehowa fe dɔla ɖe eɖokui fia nyɔnu la hegblɔ nɛ be: “Kpɔ ɖa, ètsi ko, eye vi mele asiwò o. Gake èle fu fɔ ge adzi ŋutsuvi.+4 Ke kpɔ nyuie be màgano wain alo aha muame+ aɖeke o, eye mègaɖu nu makɔmakɔ+ aɖeke o.5 Kpɔ ɖa, èle fu fɔ ge adzi ŋutsuvi, eye talũhɛ maka ta ŋu nɛ o,+ elabena ɖevi la anye Mawu fe Naziritɔ* tso edziɣi;* eye axɔ ŋgɔ aɖe Israel tso Filistitɔwo si me.”+6 Eye nyɔnua yi ɖagblɔ na srɔ̃a be: “Mawu vavã la fe ame aɖe va gbɔnye, eɖi Mawu vavã la fe dɔla, eye ŋɔdzi le eŋu ŋutɔ. Nyemebia afi si wòtso lae o, eye meyɔ eŋkɔ hã nam o.+7 Ke egblɔ nam be: ‘Kpɔ ɖa, èle fu fɔ ge adzi ŋutsuvi. Eya ta mègano wain alo aha muame aɖeke o, eye mègaɖu nu makɔmakɔ aɖeke o, elabena ɖevi la anye Mawu fe Naziritɔ tso edziɣi* va se ɖe efe kugbe.’”8 Eye Manoa fo koko na Yehowa vevie be: “Yehowa, meɖe kuku. Taflatsɛ na Mawu vavã la fe ame si nèdɔ ɖa fifi laa la nagava mía gbɔ ake, ne wòafia nu si míawɔ na ɖevi si woadzi la mí.”9 Eya ta Mawu vavã la ɖo to Manoa, eye Mawu vavã la fe dɔla gava nyɔnua gbɔ ake esime wòbɔbɔ nɔ agble me; srɔ̃a Manoa mele egbɔ o.10 Nyɔnua fu du kaba yi ɖagblɔ na srɔ̃a be: “Kpɔ ɖa! Ŋutsu si va gbɔnye nyitsɔ la gaɖe eɖokui fiam.”+11 Eye Manoa tso kplɔ srɔ̃a ɖo. Esi wòva ŋutsua gbɔ la, ebiae be: “Wòe fo nu kple srɔ̃nyea?” Eɖo eŋu be: “Nyee.”12 Eye Manoa gblɔ be: “Wò nyawo neva eme! Aleke míanyi ɖevi lae, eye dɔ kae wòawɔ?”+13 Eye Yehowa fe dɔla la gblɔ na Manoa be: “Ele be srɔ̃wò nakpɔ eɖokui dzi nyuie le nu sia nu si megblɔ nɛ la ŋu.+14 Megaɖu naneke si tso waintsetse me o, megano wain alo aha muame+ aɖeke o, eye megaɖu nu makɔmakɔ+ aɖeke hã o. Nu sia nu si fe se mede nɛ la, newɔ edzi pɛpɛpɛ.”15 Azɔ Manoa gblɔ na Yehowa fe dɔla la be: “Meɖe kuku, lala vie, ne míaɖa gbɔ̃vi aɖe na wò.”+16 Ke Yehowa fe dɔla la gblɔ na Manoa be: “Ne melala hã la, nyemaɖu wò nu si nàɖa o; gake ne èdi be yeasa numevɔ na Yehowa la, àte ŋu asa vɔa.” Manoa menya be Yehowa fe dɔlae wònye o.17 Eye Manoa bia Yehowa fe dɔla la be: “Ŋkɔwò ɖe,+ ale be ne wò nyaa va eme la, ne míade bubu ŋuwò?”18 Ke Yehowa fe dɔla la ɖo eŋu nɛ be: “Nu ka ŋuti nèle nye ŋkɔ ta biam, evɔ ŋkɔ wɔnuku wònye?”19 Manoa tsɔ gbɔ̃vi la kple nuɖuvɔsa la sa vɔ na Yehowa le agakpe la dzi. Eye Mawu wɔ nukunu aɖe Manoa kple srɔ̃a kpɔ.20 Esi dzofaɖe la de dzi tso vɔsamlekpuia dzi la, Yehowa fe dɔla la to vɔsamlekpuia fe dzofaɖea me yi dzi le Manoa kple srɔ̃a ŋkume wokpɔ. Eye wotsyɔ mo anyi enumake.21 Yehowa fe dɔla la megaɖe eɖokui fia Manoa kple srɔ̃a kpɔ o. Ale Manoa kpɔe dze sii be Yehowa fe dɔlae+ wònye.22 Eya ta Manoa gblɔ na srɔ̃a be: “Míaku godoo, elabena Mawue míekpɔ.”+23 Ke srɔ̃a gblɔ nɛ be: “Ne ɖe Yehowa di be yeawu mí la, anye ne maxɔ numevɔsa+ kple nuɖuvɔsa la tso mía si o, maɖe nu siawo katã afia mí o, eye magblɔ nya siawo dometɔ aɖeke na mí o.”24 Emegbe nyɔnua dzi ŋutsuvi, eye wòna ŋkɔe be Samson;+ esi ŋutsuvia tsi la, Yehowa yrae.25 Le ɣeyiɣi aɖe megbe la, Yehowa fe gbɔgbɔ de asi dɔwɔwɔ me ɖe edzi+ le Mahane-Dan+ si le Zora kple Estaol+ dome.


text:
John Kufuor
John Agyekum Kufuor (si wodzi Dzome 18, 1938) enye Ghana dukplɔla si le zia dzi tso Dzove 7, 2001 vaseɖe Dzove 7, 2009. Kufuor ga nye zimenɔla na African Union, si nye Afrika dukɔwo fe habɔbɔ.
Kufuor enye Asanteawo. Wodzii le Kumasi. Srɔ̃a ŋkɔ enye Theresa Kufuor (tɔgbuiyɔŋkɔ Mensah), eye vi atɔ̃ le wosi. Kufuor de Osei Tutu Boarding School (1951-53), Prempeh College (1954-58), Lincoln's Inn, London (1959-1961) kple Exeter College le University of Oxford (1961-1964).
DɔwɔwɔTrɔ trɔ
Kufuor dze dɔ gɔme le Kumasi abe Town Clerk ene. Wotia Kufuor abe MP le 1969 do ɖe Parliament. Le fe 1969 me la, wotiae be woa nye Member of Parliament. Le ɣemaɣi la, enɔ gɔvment me.


text:
31 Yehowa be: “Ɣemaɣi la, manye Mawu na Israel fe fomeawo katã; eye woawo hã woanye nye dukɔ.”+2 Ale Yehowa gblɔe nye esi:“Wove dukɔ la fe ame siwo metsi yi nu le gbea dzi o la nuEsime Israel zɔ yina efe gbɔɖemefe.”3 Yehowa ɖe eɖokui fiam le didife ke gblɔ be:“Metsɔ lɔlɔ̃ mavɔ lɔ̃ wò.Esia tae meve nuwò eye mehe wò ɖe ɖokuinye ŋu ɖo.*+4 Oo Israel ɖetugbui leafe, magbugbɔ wò aɖo te, ekema woagbugbɔ wò atso.+Àgatsɔ wò axatsɛwo,Eye àɖo to me aɖu ɣe dzidzɔtɔe.*+5 Àgade waingble ɖe Samaria-towo dzi;+Agbledelawo ade waingble, eye woaɖu wo me kutsetsewo.+6 Elabena ŋkeke li gbɔna, esime dzɔla siwo le Efrayim tonuto me la ado ɣli be:‘Mitso, mina míayi Zion, le Yehowa mía Mawu la gbɔ.’”+7 Elabena ale Yehowa gblɔe nye esi:“Mitso aseye ɖe Yakob ŋu,Mido dzidzɔɣli elabena miekɔ ta gbɔ dukɔwo ŋu.+Miɖe gbefãe; mina kafukafu naɖi, eye migblɔ be:‘Oo Yehowa, xɔ na wò dukɔ, xɔ na Israel fe ame susɔeawo.’+8 Mekplɔ wo tso dziehenyigba dzi gbɔna,+Eye mafo wo nu fu tso anyigba fe mlɔenuwo ke.+Ŋkunɔwo kple bunɔwo,+Funɔwo kple nyɔnu siwo le ku lém la katã anɔ wo dome.Woanye ameha gã aɖe atrɔ agbɔ ava afi sia.+9 Woanɔ avi dzi ava.+Makplɔ wo, esime woanɔ koko fom be mave yewo nu.Makplɔ wo ato mɔ sɔsɔe si dzi womakli nu le o la dziAyi tɔʋuwo to.+Elabena menye Fofo na Israel, eye Efrayim ye nye nye ŋgɔgbevi.”+10 Mi dukɔwo, mise Yehowa fe nya,Eye miɖe gbefãe le fukpo siwo le didife ʋĩi la dzi be:+“Ame si ka Israel hlẽ la afo wo nu fu.Eye wòakpɔ edzi, abe ale si lãkplɔvi wɔna na efe lãha ene.+11 Elabena Yehowa axɔ Yakob afle,+Eye wòaɖee* tso ame si sesẽ wui la si me.+12 Woava tso aseye le Zion+ fe togbɛ la dzi,Eye woakpɔ dzidzɔ ɖe Yehowa fe nyuiwɔwɔ* ŋu,Ðe nuku, wain yeye+ kple ami ŋu,Ðe alẽwo kple nyiwo fe viwo ŋu.+Woanɔ* abe abɔ si wode tsii nyuie ene,+Eye nu magati kɔ na wo azɔ o.”+13 “Ɣemaɣi la, ɖetugbuiwo,Ðekakpuiwo kple ame tsitsiwo+ siaa aɖu ɣe akpɔ dzidzɔ.Mana wofe konyifafa nazu aseyetsotso.+Mafa akɔ na wo ahana woakpɔ dzidzɔ ɖe konyifafa tefe.+14 Matsɔ nu geɖewo* aɖi fo na nunɔlawo,*Eye nye nyuiwɔwɔ aɖi fo na nye dukɔ la,”+ Yehowa ye gblɔe.15 “Ale Yehowa gblɔe nye esi:‘Wose konyifagbe kple avifafa vevie le Rama:+Rahel le fafam na viaŋutsuwo.*+Egbe be woagafa akɔ na ye le ye viwo ŋuti o,Elabena womegali o.’”+16 Ale Yehowa gblɔe nye esi:“‘Dzudzɔ avifafa, eye wò ŋkuwo megafa aɖatsi o,Elabena tefeɖoɖo li na wò dɔwɔwɔ,Woagatrɔ agbɔ tso futɔ la fe anyigba dzi,’+ Yehowa ye gblɔe.17 Yehowa be: ‘Mɔkpɔkpɔ li na wò le etsɔme,+Eye viwòwo atrɔ gbɔ va woawo ŋutɔwo fe anyigba dzi.’”+18 “Mesee Efrayim le nu xam le nu si dzɔ ɖe edzi la ta be:‘Èɖɔm ɖo, eye mena nèɖɔm ɖoAbe nyivi si womemla o ene.Kplɔm gbɔe, ekema matrɔ ɖe ŋuwò,Elabena wòe nye Yehowa nye Mawu.19 Elabena ete ɖe dzinye eye metrɔ gbɔ;+Eye esi meva se nuwo gɔme la, mefo aklito.Ŋu kpem, eye meɖi gbɔ,+Elabena nye ɖevimeŋukpe le ŋunye.’”20 “Ðe Efrayim menye vi vevi, vi si gbɔ nyemelɔ̃a nu le oa?+Elabena zi ale si mehe nya ɖe eŋu la, megaɖoa ŋku edzi kokoko.Esia tae nye dɔme trɔ ɖe eŋu.*+Makpɔ nublanui nɛ godoo,” Yehowa ye gblɔe.+21 “Ði mɔfiakpewo ɖe mɔ to na ɖokuiwò,Eye nàtu dzesikpewo+ na ɖokuiwò.Wò ŋku nenɔ mɔ gã si dzi wòle be nàto la ŋu.+Oo, Israel ɖetugbui, trɔ gbɔ, trɔ gbɔ va wò du siawo me.22 Oo, vinyɔnu mawɔnutefe, ɣekaɣie nàtsa tsaglãla ase ɖo?Elabena Yehowa wɔ nu yeye aɖe le anyigba dzi:Nyɔnu anɔ ŋutsu yome vevie.”23 Ale aʋakɔwo fe Yehowa, Israel fe Mawu la, gblɔe nye esi: “Ne mefo wofe aboyomewo nu fu la, woagagblɔ nya sia le Yuda-nyigba dzi kple efe duwo me be: ‘Oo dzɔdzɔenyenye nɔfe,+ Oo to kɔkɔe,+ Yehowa neyra wò.’24 Amewo anɔ Yuda kple efe duwo katã me ɖekae hekpe ɖe agbledelawo kpakple ame siwo kplɔa lãhawo ŋu.+25 Elabena mana ame* siwo ŋu ɖeɖi te la nakpɔ gbɔdzɔe, eye mana ame sia ame* si nu ti kɔ na la naɖi fo.”+26 Ale menyɔ heʋu ŋku; ke nye alɔ̃ vivi nam.27 Yehowa be: “Kpɔ ɖa! Ŋkekewo li gbɔna, esime mafã amegbetɔ kple lãwo abe nuku ene ɖe Israel fe afe kple Yuda fe afe la me.”+28 Yehowa be: “Ale si ko nye ŋku nɔ wo ŋu, be maho wo, amu wo, agbã wo, atsrɔ̃ wo ahagblẽ wo domee la,+ nenema kee nye ŋku anɔ wo ŋu, be maɖo wo te, eye mado wo.+29 Le ŋkeke mawo me la, womagagblɔ be, ‘Fofowo ɖu waintsetse siwo le lalãm, eye aɖu nyɔ viwo’* azɔ o. +30 Ke boŋ ame sia ame aku le eya ŋutɔ fe vodada ta. Ame si ɖu waintsetse siwo le lalãm la, eyae aɖu anyɔ.”31 Yehowa be: “Kpɔ ɖa! Ŋkekewo li gbɔna, esime mabla nu yeye kple Israel fe afe la kpakple Yuda fe afe la.+32 Manɔ abe nu, si mebla kple wo tɔgbuiwo le gbe si gbe melé wofe alɔnu kplɔ wo tso Egipte-nyigba dzi,+ ‘nye nubabla si wotu,+ evɔ nyee nye wofe afetɔ* ŋutɔŋutɔ hafi,’ la ene o, Yehowa ye gblɔe.”33 “Elabena esiae nye nu, si mabla kple Israel fe afe la le ŋkeke mawo megbe. Matsɔ nye se la ade wo me,+ eye maŋlɔe ɖe wofe dzi me.+ Manye wofe Mawu, eye woawo woanye nye dukɔ,”+ Yehowa ye gblɔe.34 “Ame aɖeke magafia nu ehavi kple nɔvia agblɔ be, ‘Dze si Yehowa!’+ o, elabena wo katã woadze sim, tso ɖeviwo dzi va se ɖe tsitsiawo dzi,”+ Yehowa ye gblɔe. “Elabena matsɔ wofe vodada ake, eye nyemagaɖo ŋku wofe nu vɔ̃wo dzi azɔ o.”+35 Ale Yehowa,Ame si naa ɣe klẽna le ŋkeke me,Eye wòwɔ se* na ɣleti kple ɣletiviwo be woaklẽ le zã me,Ame si blua atsiafu be efe tsotsoewo nadze agbo,Ame si ŋkɔe nye aʋakɔwo fe Yehowa gblɔe nye esi:+36 “‘Ne ɖoɖo siawo do kpo nu le ŋkunyeme la,Ema ko hafi ame siwo nye Israel fe dzidzimeviwo la nu atsi, eye womaganye dukɔ le ŋkunyeme azɔ o,’+ Yehowa ye gblɔe.”37 Ale Yehowa gblɔe nye esi: “‘Ne woate ŋu adzidze dzifo si le dzi, eye woate ŋu adzro anyigba la fe agunuwo me kpɔ la, ema ko hafi nye hã magbe Israel fe dzidzime blibo la le nu siwo katã wowɔ la ta,’ Yehowa ye gblɔe.”+38 Yehowa be: “Kpɔ ɖa! Ŋkekewo li gbɔna, esime woatso du+ la na Yehowa tso Hananel fe Mɔ́+ la gbɔ va se ɖe Dzogoedzigbo+ la nu.39 Eye dzidzeka+ la ato Gareb togbɛ la gbɔ tẽe atrɔ aɖo ta Goa.40 Eye nu kukuwo kple dzofi* fe bali bliboa kple toŋugblewo katã va ɖo keke Kidron-tɔʋu+ la nu ke va se ɖe Sɔgbo+ la fe dzogoe dzi ɖo ta ɣedzefe la, anye nu kɔkɔe na Yehowa.+ Womahoe o, eye womagagbãe akpɔ gbeɖe o.”
Etenuŋɔŋlɔ
^ Alo, “meyi edzi ɖe lɔlɔ̃ si nu metsina o la fia wò.”


text:
Sylvanus Olympio
Sylvanus Epiphanio Olympio (1902 - 1963). enye Togo dukplɔlawo fe gbātɔ.
Dudɔ wɔwɔTrɔ trɔ
Afetɔ Olympio nye Togo fe dudɔnunɔla gbātɔ tso fe 1958 vaseɖe fe 1961 me. Le ɣeyiɣi siawo me la, wo da akɔ̃ nɛ wozu Togo dukplɔla tso fe 1961 vaseɖe 1963 me. Le Olympio fe dziɖuɖu ɣeɣiɣi wo me la, Togo dze dumedɔ geɖewo wɔwɔ gɔme.
NuwuwuTrɔ trɔ
Le Dzove 13, 1963 ɖzi la, afeto Olympio ku le asrafowo fe dziɖudua trɔtrɔ me. Efe kukua fe wɔnawo me me kɔ nyuie o vaseɖe fifia. Le nyagbɔgblɔ͂ aɖewo mè nua, ɣemaɣi asrafo gɔmenɔtɔ Gnassingbé Eyadéma ye nɔ ŋgɔ na tsitretsiɖeŋulawo. Le gbɔgblɔ bubuwo nu, asrafo Emmanuel Bodjole Ye nɔ ngɔ na wo.